VUČIĆ DRUGI DAN U DAVOSU: Rojters postavio pitanje ''Da li ćete se kandidovati na predsedničkim izborima?'' | Najnovije vesti - Srbija danas\n18.01.2017. • 06:43 19.01.2017. • 08:11 Tanjug\nVUČIĆ DRUGI DAN U DAVOSU: Rojters postavio pitanje ''Da li ćete se kandidovati na predsedničkim izborima?''\nKao posebno značajne izdvojio razgovore sa predsednikom Si Ðipingom i Bajdenom\n15:30 sastanak sa direktorom kompanije Poli grup o vojnoj opremi\nVučić se sastao i sa direktorom kompanije "Poli grup" Si Nianshanom sa kojim je razgovarao o zajedničkim projektima u proizvodnji naoružanja i vojne opreme.\nPremijer Vučić je istakao da je ova kompanija važan partner Srbije, kao i da je neophodno nastaviti razgovore o zajedničkim istraživačko-razvojnim projektima i modernizaciji postojećih, saopšteno je iz Vlade Srbije.\nPredstavnici kompanije Poi grup iskazali su interesovanje za formiranje zajedničke kompanije u Srbiji sa JP Jugoimport SDPR, sa ciljem zajedničkog razvoja i proizvodnje antiterorističke opreme, uredjaja za noćno izvidjanje i raketnih sistema.\nPremijer Vučić sastao se i sa izvršnim direktorom kompanijem Tarket Majklom Đanucijem sa kojim je razgovarao o nastavku poslovanja ove kompanije u Srbiji.\n15:00 Vučić sa šeficom SEF za Evropu i Aziju u Davosu\nVučić se danas sastao i sa šeficom za odnose sa Evropom i Azijom Svetskog ekonomskog foruma Martinom Larkin sa kojom je razgovarao o nastavku saradnje Vlade Srbije i Svetskog ekonomskog foruma Davos.\nPremijer Vučić je izrazio spremnost da Srbija aktivno doprinese radu Foruma, kako na nivou učešća na sastancima u Davosu, tako i učešćem naših predstavnika na velikim regionalnim skupovima u organizaciji Foruma. On je iskazao interesovanje za saradnju sa Forumom u oblasti digitalizacije u partnerstvu sa Vladom Švajcarske, sa kojom Forum već saradjuje na ovom planu, stratešku zainteresovanost i što veću vidljivost Srbije na ekonomskom polju zbog većeg privlačenja stranih investitora.\nPremijer Vučić je istakao da je Vlada Srbije veoma zainteresovana da jedan od regionalnih skupova Foruma bude održan u Beogradu, na temu podsticanja preduzetništva, saopšteno je iz Vlade Srbije.\n14:40 Rojtes O migrantskoj krizi\nVučić je, govoreći o migrantskoj krizi, rekao da trenutno na teritoriji Srbije boravi 9.200 migrantata. On je naveo da su nadležni organi juče ubedili 300 migranta, koji su danima boravili u centru Beograda, da pređu u prihvatne centre i prihvate lekarsku negu, hranu, smeštaj...\n- Ponosan sam zbog toga i zadovoljan sam. Nastavićemo da ih odvodimo u prihvatne centre, a kada prođe zima, onda mogu da idu gde god požele - rekao je Vučić.\n14:30 Rojters interesuje stav premijera prema Bregzitu i nedavnim izborima u Americi\nNa pitanje kako je srpski narod doživeo Bregzit i nedavne izbore u Americi, Vučić kaže da su Srbi po pitanju Bregzita podeljeni, kao i Britanci, a da je više od 90 odsto građana bilo "ushićeno" zbog Trampove pobede, najviše zbog toga što smatraju da je SAD bila pristrasna tokom sukoba na Balkanu.\nGovoreći o evropskim integracijama, Vučić je rekao da će Srbija uraditi svoj deo posla - kreirati bolje ekonomsko okruženje, na čemu je do sada dosta urađeno, te da će se starati o vladavini prava i ubuduće.\n- A onda je sve na zemljama članicama EU - naglasio je Vučić.\n14:15 Rojters interesuje kandidatura premijera Aleksandra Vučića\nPremijer je na pitanje da li će se kandidovati na predstojećim predsedničkim izborima rekao da još nije doneo odluku i da je u Davosu da bi rešio važnija pitanja za Srbiju i srpski narod. Vučić je rekao da će Srbija učiniti sve da ubedi investitore da neće ponavljati greške iz prošlosti i da će gledati u budućnost, što znači ekonomsku i političku saradnju između suseda, a ne sukobe i rat.\n14:00 Vučić na Rojtersovom forumu: Mir i stabilnost prioritet\nPremijer Vučić poručio je danas sa Rojtersovog "Global Markets" foruma, u okviru Svetskog ekonomskog foruma u Davosu, da su mir i stabilnost glavni ciljevi Vlade Srbije.\n- U turbulentnoj atmosferi u svetu nije lako održati stabilnost na Balkanu, ali Srbija ulaže mnogo napora u svoj najvažniji cilj - da održi mir i stabilnost u regionu - rekao je srpski premijer, odgovarajući na pitanja koja su se mahom odnosila na ekonomske reforme njegove vlade, planove Srbije i situaciju u regionu.\nPoručio je da Srbija ostaje posvećena pridruživanju Evropskoj uniji, te da veruje da Zapadni Balkan može da bude pokretačka snaga ekonomskog razvoja Evrope.\n- Svi znamo da Zapadni Balkan može da bude pokretačka stnaga za evropski ekonomski razvoj i da možemo da postignemo mnogo, samo ako se držimo zajedno i ako očuvamo stabilnost - rekao je Vučić, a prenosi Rojter\n12:00 Sastanak sa direktorom kompanije "Al Dahra"\nU toku popodneva premijer Vučić sastao se i sa direktorom kompanije "Al Dahra" Hadimom Al Darejem, sa kojim je razgovarao o investicijama ove kompanije u poljoprivredu i prehrambenu industriju u Srbiji.\nSve što je dobro za Srbiju, mi smo spremni da uradimo. Želimo da razvijamo poljoprivrednu industriju i za to imamo velike planove. Naša kompanija ima obezbeđeno tržište za sve poljoprivredne proizvode - istakao je direktor Al Dareji, a saopštila je vladina kancelarija za saradnju sa medijima.\nTema razgovora bio je i model privatizacije kompanije PKB, za koju je zainteresovana "Al Dahra", zatim izgradnja kargo centra na Aerodoromu "Nikola Tesla", kao i kupovina više preduzeća u Srbiji.\n08:00 Sastanak sa Blumberga Piterom Grauerom\nVučić se danas sastao i sa predsednikom Blumberga Piterom Grauerom. Njih dvojica su razgovarali na marginama Svetskog ekonomskog foruma u Davosu o ekonomskim reformama koje Srbija sprovodi, kao i o ekonomskoj situaciji u regionu i svetu, o novim projektima ove kompanije u Srbiji, ali i o tome kako Blumberg može da doprinese izveštavanju o ekonomskim reformama i privlačenju stranih investitora u Srbiju.\nVučić je posle razgovora sa predstavnicima Blumberga, da očekuje da će oni ubuduće biti prisutni u Srbiji i regionu, sa sedištem u našoj zemlji.\n06:45 Počinje drugi dan učešća u Svetskom ekonomskom forumu u Davosu\nPremijer Srbije Aleksandar Vučić nastavlja danas učešće u Svetskom ekonomskom forumu u Davosu kao i seriju susreta sa vodećim svetskim državnicima i prvim ljudima najznačajnijih ekonomskih institucija na marginama foruma.\nDanašnji dan će, prema rečima premijera, biti rezervisan za ekonomske i medijske sastanke i teme.\nMeđu njima su sastanci s predstavnicima Blumberga, Rojtersa, koji bi da naprave neke nove stvari u Srbiji, ali i s predstavnicima arapaskih i azijskih kompanija koje žele ulazak na tražišta poljoprivrednih proizvoda, s predstavnicima kineskih kompanija koji su zaitneresovane za namensku industriju, ali i s onima koji već rade u Srbiji, poput Tarketa, Lukojla, naveo je Vučić.\nPremijer je juče razgovarao sa kineskim predsednikom Si Ðinpingom, odlazećim američkim potpredsednikom Džozefom Bajdenom, predsednicom Švajcarske Doris Lojtard, predsednikom Svetske banke Džimom Kimom kao i bivšim britanskim premijerom Gordonom Braunom, koji je na Forumu u svojstvu specijalnog uzaslanika UN za obrazovanje.\nVUČIĆ U DAVOSU: Serija susreta na najvećim svetskim državnicima, Vučić sa Bajdenom\nOn je kao posebno značajne izdvojio razgovore sa predsednikom Si Ðipingom i Bajdenom, ukazujući da sastanci sa njima predstavljaju veliku čast za Srbiju.\nPremijer je naveo da je tom prilikom zahvalio predsedniku Kine rekavši da je kineska kompanija Hestil uradila mnogo za železaru u Smederevu, navodeći da je zamolio i za ubrzanje drugih projekata.\n- Zamolio sam da ubrzano nastavimo sa našim projektima pre svega otvaranjem avio linije Beograd - Peking, ili Beograd - neki drugi centar u Kini. Za nas nije previše važno koji će to centar biti, ali je vazno da privučemo kineske biznismene, investitore i ljude da dođu u našu zemlju - rekao je Vučić.\nPremijer je naveo da je sa kineskim predsednikom razgovarao i o pruzi Budimpešta - Beograd, te da ga je zamolio za pomoć i podršku kada je u pitanju RTB Bor.\nKada je reč o sastanku sa Bajdenom, Vučić je nakon tog susreta izrazio uverenje da će odlazeći potpredsednik SAD Džozef Bajden lično preduzeti korake kada je u pitanju novonastala situacija između Beograda i Prištine, ali je napomenuo i da mu je preneo da je razočaran reakcijom ambasade SAD u Prištini.\n- Ja sam mu (Bajdenu) rekao da ni najmanje nisam srećan reakcijom američke ambasade u Prištini. Ja s njim imam otvoren odnos i mislim da sam na fer način zastupao interese Srbije, kao što je i on zastupao američke interese - rekao je Vučić.\nSa direktorom Svetske banke Džimom Kimom, Vučić je razgovarao o ekonomskim reformama koje je Srbija sprovela, a premijer je prvog čoveka Svetske banke pozvao da poseti Srbiju.\nDo kraja boravka u Davosu predviđeni su i susreti sa s premijerom Gruzije Giorgijem Kvirikašvilijem, Martinom Šulcom, Sebastijanom Kurcom, Federikom Mogerini, Johanesom Hanom...\nSve te susrete bi, kako je ranije naglasio Vučić trebalo iskoristiti za jačanje pozicije Srbije i da je Srbija pouzdan partner koji će sačuvati mir. Na Forumu će se, pored toga, dosta čuti o ekonomskim planovima za ovu i narednu godinu, što je za našu zemlju od ključnog značaja jer će se videti koje su to nove strategije rasta.\nPREMIJER O DAVOSU: Učiniću sve da ojačam poziciju Srbije u svetu\nOD SADA BEZ VIZA: Građani Srbije mogu putoviti u Kinu bez viznog režima!\nODLUKA RAZLJUTILA VOZAČE: Oslo zabranio izlazak DIZEL VOZILA na ulice!


Uskoro bez liste čekanja za operaciju katarakte\nPočetak/Zdravlje/Uskoro bez liste čekanja za operaciju katarakte\nUprava niškog Kliničkog centra, zahvaljujući saradnji sa Ministarstvom zdravlja i donatorima, krajem prošle nedelje obezbedila je preko hiljadu sočiva i sav prateći potrošni materijal za operaciju katarakte. To će, prema rečima specijalista već početkom naredne godine, gotovo izbrisati listu čekanja, a na kojoj se nakon poslednjeg revidiranja, trenutno nalazi oko 1200 pacijenata. Prema tvrdnjama lekara, za samo pet dana, već je urađeno stotinak intervencija, a plan je da do Nove Godine, „progleda“ najmanje 400 ljudi.\nPrema rečima rukovodstva Klinike za očne bolesti ovog zdravstvenog centra, poslednja nabavka veštačkih sočiva doprineće da budu oboreni svi dosadašnji rekordi, tako da se očekuje da do jula iduće godine, budu operisani svi koji trenutno čekaju na intervenciju.\n„Dobrom saradnjom sa nadležnima, uspeli smo da pribavimo 1025 sočiva, od kojih je kontigent od njih 400 već stigao, tako da uveliko operišemo ljude, i cilj nam je da na svaki mogući način sprečimo „veštačko“ stvaranje lista čekanja i odlazak pacijenata u privatne klinike, jer je pravo na zdravstvenu zaštitu svima zagarantovano, i zato smo tu. Nakon revidiranja prethodne liste, došli smo do upola manjeg broja onih koji su na spisku, tako da će oko 1200 ljudi koji sada čeka, biti operisano do sredine jula naredne godine, kada nam je i poslednji datum zakazivanja, te se nadamo da taj spisak više neće ni postojati„-izjavila je dr Maja Petrović, aktuelna v.d. direktorka Klinike.\nKako nam pojašnjavaju specijalisti, dnevno se obavi oko dvadeset operacija, i nekada se čekalo i po dvadeset meseci. Liste prioriteta se prave na osnovu nekoliko kriterijuma, te svakako prednost imaju ljudi koji spadaju u hitne slučajeve i pored katarakte boluju i od drugih bolesti, a naravno da su, kako kažu, potpuno sagledane i osobe koje imaju oboljenje na oba oka. Očni hirurzi navode i da im u pacijente „prvog reda“ za intervenciju spadaju i radno sposobni ljudi i da je prosečno vreme čekanja za njih, sada najviše tri meseca.\n„Mnogi su izbrisani sa liste u međuvremenu, jer su operisani na nekoj od privatnih klinika, neki su nažalost i preminuli, a ono što je najinteresantnije, kod mnogih ne postoje indikacije za operaciju katarakte i to je umnogome značajno, jer se upražnjena mesta popunjavaju novopridošlim pacijentima„-ističe dr Petrović.\nPodaci pokazuju da su i mnogi novi pacijenti vremenom stavljeni na listu i da, kako tvrde na Očnoj Klinici niko neće biti prolongiran u smislu pomeranja datuma. U toku godine je operisano i preko 150-oro dece koja su bolovala strabizma, tako da je dugogodišnji problem čekanja na ovu intervenciju prevaziđen, a pre mesec dana je popravljen i izuzetno bitan OCT skener, koji nije radio duže vremena unazad.\nRukovodstvo Kliničkog centra i Očne klinike uveliko pregovara sa donatorima i o nabavci dva nova biomikroskopa, što bi u budućnosti značilo i otvaranje još jedne ambulante, a uskoro bi Klinika trebalo da bude opremljena i najsavremenijim aparatom za kataraktu vitreoretinalnu hirirgiju, koji u ovom trenutku ne poseduje nijedna državna klinika u zemlji.\nPrivatno u privatnim klinikama\nPrvi čovek Kliničkog centra u Nišu, potvrđuje da čine sve da spreče eventualna „nagovaranja“ pacijenata u privatne klinike i da konačno reše dugogodišnji problem korupcije u tom delu usluga.\n„Mislim da smo na pravom putu, i da se promena rukovodećeg kadra pokazala kao odlična, a sada smo i radi unapređenja dinamike i potpune transparentnosti napravili i rotacije, te sam siguran da ćemo svi zajedno kao tim biti potpuno na usluzi svim pacijentima koji se leče kod nas„-istakao je prof. dr Zoran Radovanović, generalni direktor niškog Kliničkog centra\nliste čekanja operacija katarakte Zoran Radovanović\nZORAN RADOVANOVIĆ: Mi smo još uvek tu i borba nije završena!


27.11.2017 u 17:34\nEU i dalje razmatra da li je pruga Beograd–Budimpešta u skladu sa zakonima Unije\nBRISEL – Evropska komisija i dalje procenjuje da li je projekat izgradnje brze železničke pruge između Beograda i Budimpešte u skladu sa zakonima Evropske unije, izjavila je danas portparolka Evropske komisije Maja Kocijančić. „Razmatranje usklađenost ovog projekta sa EU pravilima je u toku”, rekla je Kocijančićeva. Projekat modernizacije železnice dogovoren između Mađarske, Srbije i Kine 2013. godine već duže vreme nalazi se pod istragom Evropske komisije zbog mogućnosti narušavanja pravila EU o konkurentnosti. Projekat izgradnje moderne železničke pruge koji bi putovanje između Beograda i Budimpešte skratio sa 8 na 3 sata uzet je kao primer kineskih investicija u okviru saradnje Pekinga sa 16 centralno i istočno evropskih zemlja. Pitanje koje su novinari u Briselu postavili\n15.11.2017 u 11:41\nZa 25 minuta od Vreoca do Valjeva\nValjevo – Nešto više od 25 minuta bilo je potrebno dizel motornom vozu serije 711, nabavljenom iz ruskog kredita, da u sredu prevali 44 kilometra od Vreoca do Valjeva i udobno preveze potpredsednicu Vlade Srbije Zoranu Mihajlović, prvog potpredsednika Ruskih državnih železnica Aleksandra Sergejeviča Mišarina, brojne visoke predstavnike ruskih i srpskih železnica, druge goste i novinare, na svečanost povodom završetka modernizacije deonice Resnik–Valjevo, na pruzi Beograd–Bar.\n13.10.2017 u 18:49\nObustava saobraćaja noćnih vozova na barskoj pruzi\nPreduzeće „Srbija voz” saopštilo je da će doći do privremene obustave saobraćaja noćnih međunarodnih vozova na relaciji Beograd-Bar-Beograd. Poslednji polazak međunarodnog voza iz Bara za Beograd koji polazi u 16:50 sati biće 14. oktobra, a iz Beograda za Bar 15. oktobra u 20:17 sati. Planirano je da ti vozovi ne saobraćaju do završetka radova na barskoj pruzi, piše u saopštenju. (Tanjug)\n29.08.2017 u 13:58\nAutobusi ponovo umesto voza na delu barske pruge\nMeđunarodni saobraćaj na pruzi Beograd-Bar biće izmenjen od 9. septembra do 14. novembra zbog radova na pruzi Beograd-Vrbnica, pa će putnike na jednom delu puta ponovo prevoziti autobusi, saopštio je danas Srbija voz. Puntici će autobusom putovati između stanica Vreoci i Valjevo. Noćni vozovi saobraćaće pomoćnim prevoznim putem preko Kraljeva i Lapova. „Voz koji iz Bara ;polazi u 7.10, saobraćaće do Valjeva i od Vreoca do Beograda, kao i voz koji iz Beograda polazi u 9.10, saobraćaće do Vreoca i od Valjeva do Bara. Za putnike će biti organizovan autobuski prevoz između stanica Vreoci i Valjevo”, navodi Srbija voz. U saopštenju se navodi da će noćnim vozovima za Bar biti promenjeno vreme polaska i prevozni put. „Voz koji iz Bara polazi u 19.00 časova, polaziće u 16.50 časova i voz\n11.08.2017 u 16:59\nU prekidu železnički saobraćaj Niš-Dimitrovgrad\nPreduzeće „Srbija Voz” saopštilo je danas da je zbog iskliznuća kola iz teretnog voza između službenih mesta Staničenje i Pirot, prekinut redovan saobraćaj oko 14: 00 časova na pruzi Niš-Dimitrovgrad, što je dovelo do zakašnjenja međunarodnog voza iz Beograda za Sofiju. Putnici iz međunarodnog voza autobusima biće prevezeni na relaciji Niš - Dimitrovgrad, a od Dimitrovgrada će nastaviti putovanje vozom u organizaciji Bugarskih železnica, navodi se u saopštenju. Ostali lokalni putnički vozovi saobraćaće na relaciji od Niša do stanice Bela Palanka i obratno. Otklanjanje kvara je u nadležnosti „Infrastrukture železnica Srbije” a.d. Sve neophodne informacije mogu se naći na sajtu „Srbija Voza” .(Tanjgu)\n06.08.2017 u 17:40\n"Sunčane krivine" remete vozni red - šine se iskrivile od vrućine\nSrbija Voz saopštio je da je danas u 15.10 prekinut redovan saobraćaj na pruzi Beograd-Bar zbog kvara, što će prouzrokovati kašnjenja međunarodnog voza iz pravca Beograda. Do prekida saobraćaja došlo je zbog pojave „sunačane krivine” (kada se šine iskrive zbog velike vrućine) između stanica Bistrica i Prijepolje. Otklanjanje kvara je u nadležnosti „Infrastrukture železnica Srbije” a.d. Međunarodni voz će nastaviti da saobraća iz stanice Priboj u kojoj je zaustavljen, kada se uklone smetnje na pruzi. Osoblje „Srbija Voz” a.d. je obavestilo putnike o nastaloj situaciji i obezbeđeno im je osveženje


Na pijaci u Borči kontrola poljoprivrednih proizvoda - www.lobi-info.rs\n8. juna 2014. 17. novembra 2014.\nVanredna kontrola poljoprivrenih prozvoda počela je na skoro svim pijacama u Beogradu, a nadležni kažu da će pijaca u Borči takođe biti uzorkovana po dinamici i planu JKP „Gradske pijace“.\n„U narednom periodu, uzorkovanje voća i povrća izvršiće se i na pijaci Borča“, kažu nadležni JKP „Gradske pijace“.\nUzorkovanje će se vršiti uzimanjem voća i povrća sa tezgi „kao uzorak“, kako bi se proverilo da li je ono što stiže iz i sa zemlje zdravstveno ispravno.\n„U saradnji sa JKP ‘Gradske pijace’, u kontrolu pijaca u Beogradu angažovana je ovlašćena laboratorija Instituta za javno zdravlje Srbije ‘Dr Milan Jovanović Batut’. U narednom periodu nastaviće se uzorkovanje voća i povrća na beogradskim pijacama, po planu i dinamici JKP ‘Gradske pijace’“, izjavili su nadležni u Batutu.\nPošto su rezultati prve analize pokazali neispravnost, tačnije salmonelu u peršunu na pijaci u Bloku 44, vanredna kontrola biće svakodnevna kako bi se građani zaštitili od eventualne zaraze.\nNa 32 beogradske pijace, Institut za Javno zdravlje „Milan Jovanović Batut“ sprovešće vanrednu kontrolu poljoprivrednih proizvoda. Nadamo se da će uzorkovanje na našoj pijaci pokazati ispravnost svih poljoprivrednih proizvoda.\n8. juna 2014. u 19:05\nto treba da se radi ne najavljeno a ne da im najavite 10 dana ranije pa da sklanjaju robu ili da uopste ne dodju na pijacu da prodaju\nTrovanje u Borči - u školskoj pekari nađena ešerihija!


Arapi žele kupiti čitava napuštena sela u Hercegovini - Republika\nArapi žele kupiti čitava napuštena sela u Hercegovini\nBy republika 05/05/2015 Nema komentara3 Mins Read\nDnevni list je nedavno objavio informaciju kako su Arapi zainteresirani za kupnju zemlje u Hercegovini te da agenti za nekretnine na terenu Hercegovine traže potencijalne kupce. Navodno se traži poljoprivredno zemljište za proizvodnju organske hrane.\nOva informacija odjeknula je u javnosti, jer na području Hercegovine do sada nisu zabilježeni slučajevi kupnje nekretnina od Arapa, dok je to u Sarajevu i okolici postala masovna pojava.\nOn je čak najavljivao usvajanje zakona kojim bi bilo sankcionirano da državljani arapskih zemalja masovno dolaze u BiH, kupuju nekretnine i naseljavaju se. On je tvrdio da nije riječ ni o kakvim Kuvajćanima, nego se radi o tendenciji da se Kuvajt oslobodi imigranata koji su se na neki način uselili u tu državu iz različitih zemalja. ”Oni im daju novac da kupuju nekretnine po BiH, sklanjaju ih sa svog teritorija i ubacuju ih nama”, upozoravao je Radončić.


Pre dijaloga zahtevati gašenje paralelnih struktura\nOsim uslovljavanja Srbije od strane EU, potrebno je da i zvanična Priština postavi uslov za gašenje paralelnih struktura na severu Kosova, kažu predstavnici opozicije na Kosovu.\nNakon brojnih poziva upućenih Beogradu da odustane od paralelnih struktura na severu Kosova, opozicija ocenjuje da kosovske vlasti treba da poduzmu potrebne aktivnosti za gašenje ovih struktura, koje, kako kažu, od posleratnog perioda održavaju status kvo na severu Kosova.\nPoslanik ispred Demokratskog saveza Kosova Skender Hyseni navodi da zvanična Priština treba da iskoristi ovaj period kada je povećan pritisak međunarodne zajednice na Beograd i uslovljavanje nastavka dijaloga sa gašenjem paralelnih struktura na severu Kosova.\n“Kosovo treba da traži pauzu u dijalogu i da od Beograda zahteva gašenje nelegalnih struktura pre nego što taj dijalog ponovo počne”, kazao je Hyseni.\nPredlog za uslovljavanje Srbije, koji bi trebala da postavi Evropska unija, izneo je ministar vanjskih poslova Enver Hoxhaj.\nOn je kazao da će se, ukoliko se Srbiji da status kandidata za članstvo u EU, “situacija statusa kvo u tri opštine na severu Kosova transformisati u zamrznuti konflikt; postignuti sporazumi putem tehničkog dijalog se neće sprovesti; a proces normalizacije odnosa Kosova i Srbije neće imati budućnost”.\nJasan signal Beogradu\nU vreme kada Srbija očekuje da dobije status kandidata za EU još nije odlučeno da li će se održati srpski izbori na Kosovu.\nNaim Rašiti iz Međunarodne krizne grupe navodi da je minimum koji traži Brisel, ali i Berlin, neodržavanje lokalnih izbora u severnoj Mitrovici.\nMost: Treba li referendum na severu Kosova\n“Ovo je jasan signal, jasan uslov država članica EU, koje diskutuju o obliku uslovljavanja Srbije - da li da ovo pitanje postane i zvaničan uslov ili da se samo sa Srbijom razgovara o tome da ne organizuje izbore u tom delu”, kazao je Rashiti.\nSrbi na severu sada već privode kraju pripreme za referendum preko kojeg će se oglasiti da li prihvataju kosovske institucije ili ne.\nMilan Ivanović, jedan od lidera Srba na severu, kaže da Srbi u tom delu ni pod kojim uslovima ne bi pristali na gašenje srpskih struktura, kao ni na integraciju u kosovske institucije.\n“Naravno da su naše institucije preko kojih ostvarujemo elementarna ljudska prava, koja su u velikoj meri i ugrožena, jedina mogućnost za naš opstanak na Kosovu i Metohiji. Mi ne želimo druge opštine, mi imamo legalno izabrane opštine, na našim izborima je učestvovalo oko 60 posto ljudi sa pravo glasa, i ne samo Srba već i drugih, tako da se ne radi o paralelnim institucijama, već se radi o legitimnim institucijama, demokratski izabranim”, navodi Ivanović.


Uklanjanje suvih stabala na Novom Beogradu – NBGD Vesti\nUklanjanje suvih stabala na Novom Beogradu\nAutor nbgdvesti on 28. septembra 2021.\nJKP „Zelenilo – Beograd” će sutra, 29. septembra, izvršiti radove na uklanjanju jednog potpuno suvog drvorednog stabla platana u Bulevaru Mihajla Pupina, preko puta Starog Merkatora, saopštavaju iz ovog gradskog preduzeća. Po završenoj intervenciji biće izvršen utovar i odvoz drvne mase. U periodu mirovanja vegetacije, na ovom mestu posadiće se nove sadnice platana.\nU narednim danima, takođe na Novom Beogradu, u drvorednom nizu na parkingu ispred zgrade „Energoprojekta”, planirano je uklanjanje dva rizična stabla javora, koja će takođe biti zamenjena novim stablima u toku jesenje sadnje.\nRadovi se vrše u skladu sa Odlukom o uređenju i održavanju parkova, zelenih i rekreacionih površina po kojoj je ovo preduzeće dužno da sa javne zelene površine, prema godišnjem programu, uklanja stabla ili delove stabala koja su suva, obolela, fiziološki prezrela, sa aspekta bezbednosti kritična (stabla u procesu izvaljivanja, rizično nagnuta, visoko izrasle krošnje i slično), oštećena od elementarnih nepogoda, saobraćajnog udesa i slično, kao i da primenjuju redovne mere nege.


Sećanje na poginule u Partizanskoj fabrici oružja u Užicu - Društvo - Dnevni list Danas\nPočetna » Društvo » Sećanje na poginule u Partizanskoj fabrici oružja u Užicu\n0Piše: N.K. 22. novembra 2019. 16.17\nPrema podacima Narodnog muzeja Užice, tada je poginulo 120 ljudi od kojih je poznato 111 imena – 49 radnika Fabrike oružja i 62 civila, koji su se sklonili u fabričkim tunelima od bombardovanja.\nPosle uspostavljanja Užičke republike, 24.septembra 1941. godine, deo fabrike je preseljen u preuređene podzemne prostorije koje su, uoči Drugog svetskog rata, izgrađene za potrebe trezora Narodne banke Kraljevine Jugoslavije. U jednom od tunela je bilo sklonište za građane od učestalih bombardovanja grada.\nDo kraja Užičke republike, 29.novembra 1941. godine, kako je rekla muzejska savetnica i istoričarka Stanojka Milivojević, u fabrici je proizvedeno 2.700.000 puščanih metaka, 90.000 pištoljske municije, 18.000 ručnih bombi i rekonstruisano 21.000 pušaka.\nNa spomenik poginulima, koji se nalazi u Narodnom muzeju Užice, cveće su položili potomci poginulih, predstavnici Grada, fabrike „Prvi partizan“, Vojske Srbije, SUBNOR, udruženja veterana ratova iz devedesetih i drugi.\nIvan Stanisavljević, zamenik gradonačelnika Užica, naveo je da Užičani ne zaboravljaju taj tragičan događaj iz perioda slavne Užičke republike, jedine slobodne teritorije u tadašnjij porobljenoj Evropi, koja je herojski pružala otpor fašizmu.\n„Partizani su trezore koristili sve do tragične eksplozije u kojoj je izginula čitava smena radnika i civili koji su se zatekli u skloništu. NJihovu žrtvu i doprinos pobedi nad okupatorom nikada ne smemo da zaboravimo.“-poručio je Stanisavljević.\nfabrika oružja i municije, pomen, UžiceUžice


Sportske.net - Veliki bod Novog Beograda, rastu šanse za završni turnir\nVeliki bod Novog Beograda, rastu šanse za završni turnir\nDerbi kola bez pobednika.\nSoro o domaćinstvu Lige šampiona: "Privilegija, spremni smo!"\nBeograd spreman za vaterpolo spektakl, poznate satnice završnog turnira Lige šampiona\nNovi Beograd slavio u Kragujevcu, ovo su svi parovi četvrtfinala Lige šampiona!\nNovi Beograd nema dilemu, u Kragujevcu bez kalkulacija!\nSedmo kolo Lige šampiona u vaterpolu obeležio je duel Barselonete i Novog Beograda u Španiji, a posle velike borbe završen je nerešenim rezultatom, 12:12, po četvrtinama 0:1, 5:4, 3:2, 4:5.\nPosle ovakvog epiloga, Barseloneta i Novi Beograd su ostali izjednačeni na tabeli Grupe A sa po 11 osvojenih bodova na deobi četvrtog mesta, ali ih je pretekao Ferencvaroš koji je, prema očekivanju, slavio u Tbilisiju protiv Dinama sa 14:7 i sada zauzima treće mesto sa dva boda više.\nOno što je posebno zaninmljivo, u sledećem kolu se sastaju isti rivali, sa zamenjenim domaćinstvima, pa je gotovo izvesno da će Ferencvaroš opet savladati poslednjeplasirani Dinamo, a Novi Beograd će u novom derbiju dočekati Barselonetu u jednom možda i ključnom susretu za plasman među četiri najbolje ekipe u grupi i mesto koje vodi na završni turnir.\nVečeras je u ekipi Novog Beograda briljirao Strahinja Rašović sa pet postignutih golova, a na drugoj strani se isto može reći za Ortegu koji je takođe bio petostruki strelac. Uz Rašovića, i Dušan Mandić je bio odličan sa tri pogotka, a Vlahopulos je postigao dva gola.


LG Q6 stigao u Srbiju LG Q6 stigao u Srbiju – Personal magazin\nDugo očekivani smart telefon LG Q6 od sada je dostupan i korisnicima u Srbiji. Ovaj model predstavlja prvi uređaj iz nove Q serije, najnovije linije moćnih smart telefona srednjeg ranga,…\nDugo očekivani smart telefon LG Q6 od sada je dostupan i korisnicima u Srbiji. Ovaj model predstavlja prvi uređaj iz nove Q serije, najnovije linije moćnih smart telefona srednjeg ranga, koje odlikuju karakteristike premium telefona kompanije LG po konkurentnim cenama.\nKao prvi uređaj nove serije, LG Q6, pored veoma elegantnog dizajna, poseduje neke od najpoželjnijih inovacija viđenih na modelu LGG6, poput FullVision ekrana.\nU vremenu kada su telefoni sa tankim ivicama sve popularniji, LGQ6 je prvi smart telefon u srednjoj cenovnoj kategoriji koji poseduje ovu karakteristiku. Jedinstveni FHD+FullVision ekran sa dijagonalom od 5,5 inča i 18:9 odnosom stranica čini gledanje video snimaka, igranje igrice i multitasking zaista impresivnim iskustvom. Bazel-less forma dizajnirana je sa ciljem da što više prostora bude posvećeno ekranu, a da se istovremeno sprečava slučajno dodirivanje ekrana tokom držanja u šaci.\nLG Q6 odlikuje minimalistički i svedeni dizajn, bez ispupčenja oko kamere, sa zaobljenim ivicama koje prate uglove ekrana. Ovaj model ne samo da je privlačan za oko, već je i veoma jednostavan za korišćenje. Tokom dizajniranja telefona G6, kompanija LG sprovela je različita ergonomska istraživanja, koja su potpomogla i razvoj modela LGQ6, zahvaljujući čemu je i ovaj uređaj izuzetno ugodan za držanje i korišćenje jednom rukom. Kupce će zasigurno dodatno privući funkcija LG’s proprietary Face Recognition, zahvaljujući kojoj korisnici mogu da otključaju svoj telefon mnogo brže i jednostavnije nego što to nude preostale tehnologije za prepoznavanje lica.\nLG Q6 stigao u Srbiju was last modified: September 27th, 2017 by Redakcija\nLG Q6LG Srbija\nU organizaciji Samita 100 lansirana nova faza projekta EDISON eCity


Poštovani korisnici, molimo vas da pre korišćenja web sajta, pažljivo pročitate sledeće uslove korišćenja ovog web sajta. Svaka Vaša poseta ovom web sajtu ili bilo koja druga aktivnost na njemu, znači da ste ove uslove pročitali i da se slažete sa njima u potpunosti.\n1. Opšte odredbeWeb sajt, svi tekstovi, baze podataka, programski kodovi, grafika, slike, audio materijal i ostali materijal koji se nalazi na ovom web sajtu (u daljem tekstu: Sadržaj) su vlasništvo ATEC Technologies. Korišćenje Sadržaja bez pismene dozvole izdate od ATEC Technologies je strogo zabranjeno i smatra se kršenjem autorskih prava i i podleže zakonskoj odgovornosti.\n2. Pouzdanost informacija Sadržaj koji se nalaze na ovom web sajtu može sadržati netačne podatke ili štamparske greške i pre svega služe u informativne svrhe, međutim, ATEC Technologies ne garantuje da će ishod primena tih informacija biti uspešan. Sve akcije od strane posetioci urađene na osnovu informacija koje su na sajtu pružene, smatraju se kao samostalne odluke.\nTakođe, ATEC Technologies se ne smatra odgovornim za bilo koju akciju ili gubitke koji predstavljaju rezultat korišćenja usluga ili informacija datih na sajtu (predvidivih ili nepredvidivih).\n3. Linkovi ka drugim web lokacijamaSvi linkovi na ovom web sajtu ka drugim lokacijama (web sajtovima), su postavljeni isključivo da bi vam olakšali rad i pružili što detaljnije i kvalitetnije informacije. Korišćenjem ovih linkova, možete napustiti ovaj web sajt i pristupiti drugom web sajtu na kome važe drugačiji uslovi korišćenja. ATEC Technologies nije u mogućnosti da pregleda i proveri sve te web sajtove, niti može na bilo koji način da utiče na njihov sadržaj, funkcionalnost i bezbednost. Ako odlučite da pristupite nekoj od Web sajtova, čije su web adrese postavljena na ovom web sajtu, to radite isključivo na sopstvenu odgovornost.\n4. Izuzeće od odgovornostiOvaj web sajt koristite na sopstvenu odgovornost. ATEC Technologies nije odgovoran za ikakvu štetu, direktnu ili indirektnu koja može nastati prilikom korišćenja ili je u nekoj vezi sa korišćenjem ovog web sajta ili njegovog Sadržaja.\nATEC Technologies web sajt se oslanja na rad softvera, servera i drugih tehničkih uređaja, tako da se mogu dogoditi greške zbog neispravnosti istih. ATEC Technologies će nastojati da U svakom momentu te greške otkloni u najkraćem roku, ali se ne može smatrati odgovornim za sve gubitke i štetu izazvanu ovakvim situacijama. U slučaju više sile, odnosno događaja za koje ATEC Technologies nije mogao znati da će se dogoditi ili predvideti, niti su nastali krivicom ATEC Technologies, kao što su, ali ne ograničavajući se na: hakerske napade, prestanak funkcionisanja Internet linka ili prestanak rada servera, rok za uklanjanje grešaka se produžava do isteka okolnosti koji su uzrokovali višu silu.\n5. Promene uslova korišćenjaATEC Technologies zadržava pravo promene ovih Uslova korišćenja u bilo kom trenutku i bez prethodne najave. Molimo Vas da povremeno posećujte ovu stranicu da biste pregledali i bili upoznati sa Uslovima korišćenja koja trenutno važe. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ovog web sajta.\tUslovi korišćenjaPolitika privatnostiATEC Web HostingMapa sajta\tCopyright © 2013 ATEC Technologies


Opština Doljevac ukinula vanrednu situaciju – Radio Koprijan\nhome Vesti Opština Doljevac ukinula vanrednu situaciju\nOpština Doljevac ukinula vanrednu situaciju\nToplica u Doljevcu(Foto:J.K.)\nOpštinski Štab za vanredne situacije, ukinuo je vanrednu situaciju u opštini Doljevac, ali smo juče imali još jedan odron od brda Kukumiga , na autoput E 75 , što je dodatno uznemirilo javnost. Saobraćaj se na tom delu auto-puta kod Doljevca normalizovao juče popodne kada su putari uspeli da saniraju problem.\nInače, tokom celog jučerašnjeg dana zabeležen je pojačan intenzitet saobraćaja kroz pojedina naselja doljevačke opštine, jer su vozači koristili alternativne puteve.\nTokom vanredne situacije koja je bila na snazi gotovo dve sedmice , evidentirano je plavlјenje više od 100 domaćinstava a šteta se u ovom trenutku ne možemo proceniti, rekli su u štabu za vanredne situacije. Još veću štetu su nanele bujične vode sa uzvišenih terena iznad nekoliko naselјa, koja su osim plavlјenja domaćinstava izazvala i klizište u naselјu Malošište, kojim su urušena i oštećena pet stambena objekta, iz kojih je trenutno evakuisano 22 lica. Sanacija nekoliko objekata je nemoguća, kako zbog veličine oštećenja, tako i zbog nestabilnosti terena.\nU postupanju u okviru proglašene vanredne situacije, Crveni krst Dolјevac i Centar za socijalni rad Dolјevac su evakuisali i zbrinuli ukupno 34 lica, od kojih je 22 lica iz stambenih objekata oštećenih klizištem.\nŠtete na polјoprivrednom zemlјištu u ovom trenutku je nemoguće proceniti, a radi se o površinama od više stotine hektara oranica i 10-ine plastenika u kojima je već zasađeno ili posejano rano povrće.\nOd infrastrukturnih objekata oštećena je lokalna putna mreža u dužini od oko 2km, 3 mosta preko vodotokova II reda raspona od oko 10m i primećena su dodatna oštećenja na mostu preko reke Južne Morave na lokalnom putu ka naselјu Čečina, ukupnog raspona od oko 70m.\nTroškovi postupanja u vanrednoj situaciji još uvek nisu konačni, a do sada su obračunati na oko 3.000.000,00 dinara, a za sanaciju mostova na vodotocima drugog reda, hitno je potrebno oko 7.000.000,00 dinara, zaključili su u Štabu za vanredne situacije.\nInače štete na privrednim objektima nisu zabeležene. Na kraju izveštaja Štaba za vanredne situacije, se kaže da se ukupna šteta od poplava i bujičnih voda na teritoriji opštine Dolјevac, nezvanično procenjuje na oko 35.000.000,00 dinara, a samo na stambenim i pomoćnim objektima na više od 15.000.000,00 dinara.


Šarapova se vraća tenisu na WTA turniru u Stuttgartu\nPREUZMITE: Sport Centar Android aplikacija v3 PREUZMITE: Sport Centar Iphone aplikacija v1.0 Scsport.ba > Tenis > Šarapova se vraća tenisu na WTA turniru u Stuttgartu\nKrajem aprila\tŠarapova se vraća tenisu na WTA turniru u Stuttgartu\nAutor: FENA Datum: 2017-01-10 13:39:31\nMarija Šarapova vratit će se profesionalnom tenisu na turniru Porsche Grand Prix u Stuttgartu u aprilu.\nBivša najbolja teniserka svijeta kažnjena je s 15 mjeseci suspenzije nakon pozitivnog testa na meldonium u januaru prošle godine zbog čega se ne može takmičiti do 26. aprila. Meldonium je, inače, supstanca koja poboljšava metabolizam i energetsku opskrbu tkiva, a za koji je 28-godišnja teniserka tvrdila da ga uzima od 2006. zbog zdravstvenih problema. No, nije bila upozorena da je od 2016. na listi zabranjenih supstanci.Turnir u Stuttgartu odbran je za povratak jer je Porsche jedan od njenih glavnih sponzora, ali se mislilo da neće moći nastupiti jer turnir počinje dva dana prije nego što joj istekne suspenzija, prenosi Eurosport.Šarapovoj neće biti dozvoljeno prisustvo turniru do srijede, kada je na rasporedu njen meč u okviru prvog kola.- Ne mogu biti sretnija jer se vraćam na WTA tour učešćem na omiljenom turniru. Jedva čekam da ponovo vidim svoje navijače i da ponovo radim ono što volim - kazala je Šarapova za porsche.com.Šarapova se vraća na terene bez rankinga i treba joj pozivnica da nastupi na ovom turniru.Dvostrukoj pobjednici French Opena također će biti potreban "wild card" da nastupi u Parizu, a gotovo sigurno i za Wimbledon.Stuttgart je jedan od turnira na kojima je Šarapova imala najviše uspjeha, s obzirom na to da je osvojila tri titule zaredom, od 2012. do 2014.\nUbjedljiv poraz bh. teniserki i od Portugala za put u slabiju diviziju\nBurgić Bucko se oprostila od tenisa: Najteža, najbolnija i zastrašujuća odluka


Privredna društva, preduzetnici i drugi obveznici koji do ponoći započnu postupke sastavljanja izveštaja za statističke potrebe, odnosno izjava o neaktivnosti, moći će da ih potpišu i dostave u narednih nekoliko radnih dana posle isteka roka, odnosno posle 2. marta, saopštila je Agencija za privredne registre.\nTo je, kako je objavljeno na sajtu APR, omogućeno zbog toga što je sistem u pojedinim periodima dana bio preopterećen, što je otežavalo pristup i rad u njemu.\nPreko posebnog informacionog sistema Agencije za privredne registre je primljeno ukupno 192.389 izveštaja, što je za 22.892 izveštaja više nego što je APR primila do kraja februara prošle godine.\nU sistemu je još oko 60.000 obveznika koji su kreirali naloge i započeli postupke sastavljanja izveštaja, ali ih još nisu elektronski potpisali i dostavili APR-u.\nU APR-u navode da je već sada evidentno da je za oko 100.000 povećan broj obveznika koji ove godine dostavljaju finansijske izveštaje za 2019. godinu.\nNa osnovu izveštaja dobijenog iz sistema, APR je od ponedeljka, 24. februara, do petka, 28. februara, primio 96.870 izveštaja i izjava o neaktivnosti.\nObveznici mogu uz statistički izveštaj da pošalju i redovan godišnji finansijski izveštaj.\nVAŽNO OBAVEŠTENJE ZA PREDUZETNIKE SA DVOJNIM KNJIGOVODSTVOM Ističe rok za prijavu u evidenciju obveznika finansijskih izveštaja


Više od 20 kineskih privrednika u poseti gradu na Đetinji - Užice Oglasna Tabla\nоктобар 12, 2017 0186\nUžice – Grupa kineskih privrednika boravila je u Užicu, sa ciljem da se dobro upoznaju i stvore mogućnost za buduću saradnju.\nPosetu je organizovala Linda Vong, a u grad na Đetinji doputovalo je više od 20 uglednih i uspešnih kineskih privrednika u oblasti poljoprivrede, obrazovanja, zdravstvene nege, nekretnina i iz oblasti obnovljivih izvora energije.\nNa sastanku su predstavnici Užica izložili projekte koje lokalna samouprava želi da realizuje u narednom periodu zarad bržeg privrednog rasta i razvoja, ali nema dovoljno ekonomske snage da to sam učini.\n„Oblast koja nas interesuje je obrazovanje i tu bismo ulagali što bi bio nastavak naše saradnje. Ponećemo u Peking predlog projekta u vezi sa aerodromom na Ponikvama. Stručnjaci u ovoj oblasti će analizirati logistiku i sve što je interesantno. Ako bude dovoljno profitabilno, razgovaraćemo o tome“, istakla je Linda Vong.\nGradonačelnik Užica Tihomir Petković rekao je da je na sastanku kinskoj delegaciji predstavljen značajan projekat oživljavanja civilnog saobraćaja na aerodromu Ponikve, objavljeno je na sajtu grada.\n„Ponudićemo jednu od opcija, privatno-javno partnerstvo, ali smo spremni da ponudimo i prodaju aerodroma pod uslovom da dobijemo čvrste garancije da će biti značajnih ulaganja u sam aerodrom i ceo kompleks oko aerodroma“, izjavio je Petković.\nOn je dodao da je osim aerodroma, prezentovana i ideja razvoja turizma, posebno, zdravstvenog turizma, razvoja školstva, odnosno, međunarodnih internacionalnih univerziteta.\n„Za kinesku delegaciju smo ovom prilikom organizovali posetu Mokroj Gori i prilikom prolaska kroz Kremna članovi delegacije veoma su se zainteresovali za priču o kremanskim prorocima, Tarabićima. Ponudili smo jedan projekat koji im je za sada veoma zanimljiv, a to je da bude izgrađeno selo koje će verno predstaviti vreme u kome su živeli proroci, a u kojem bi bio sagrađen i muzej. Grad bi kineskim investitorima ponudio zemljište koje bi kupio, kako bi oni mogli da sagrade hotelski kompleks u tradicionalnoj kineskoj arhitekturi“, zaključio je Petković.\nEliksir za pušače koji će fantastično očistiti vaša pluća


Opština Savski venac, u saradnji sa Međunarodnim akademskim centrom iz Beograda i Savetom internacionalnih škola (CIS), organizuje u nedelju, 14. novembra, od 16.30 do 18.30 časova Sajam obrazovanja u Dečjem kulturnom centru „Majdan”, Kozjačka 3-5.\nSajam obrazovanja je prvi tog tipa koji se organizuje u našoj zemlji i na njemu će se predstaviti 21 obrazovna institucija iz Sjedinjenih Američkih Država i Evropske unije. Cilj sajma je da se srednjoškolci druge, treće i četvrte godine koji planiraju pohađanje osnovnih studija u inostranstvu upoznaju sa mogućnostima dobijanja stipendija u punom iznosu.\nSavet internacionalnih škola (CIS) je neprofitna organizacija koja organizuje obrazovna putovanja svake druge godine, a ove godine, po prvi put, Beograd se nalazi na njihovoj listi destinacija. U saradnji sa Međunarodnim akademskim centrom iz Beograda, predstavnici 21 obrazovne institucije iz Sjedinjenih Američkih Država i Evropske unije boraviće u Beogradu 14. novembra povodom CIS sajma obrazovanja.\nMeđunarodni akademski centar je deo mreže obrazovnih informacionih centara „Education USA”, odobrenih i podržanih od Biroa za obrazovne i kulturne poslove Stejt departmenta. Centar ima za cilj da obezbedi tačne i nepristrasne informacije o akreditovanim visokoškolskim institucijama u SAD. Centar obaveštava javnost u Srbiji i Crnoj Gori promovišući pun spektar viših američkih obrazovnih institucija i mogućnosti međunarodne razmene u SAD.


Otvoren najduži viseći most za pešake - 31.07.2017, Sputnik Srbija\nNajduži viseći most na svetu otvoren je u Švajcarskoj i nudi spektakularan pogled na okolinu. 31.07.2017, Sputnik Srbija\nvideo-klub, švajcarska (država)\n21:10 31.07.2017 (Osveženo: 14:57 21.09.2021)\n© YouTube/euronews (in English)\nNajduži viseći most na svetu otvoren je u Švajcarskoj i nudi spektakularan pogled na okolinu.\nMost dug 494 metra povezuje dva kraja klisure Grabengufer u blizini grada Cermata i u pojedinim trenucima pešaci se kreću 85 metara iznad tla.\nZa podizanje mosta trebalo je deset nedelja, a težak je blizu 7,2 tone.\nZa strukturu mosta bila je zadužena kompanija koja je pri gradnji koristila posebne amortizere kako bi se sprečilo pomeranje mosta i nesreće zbog iznenadne vrtoglavice.\nNjime je zamenjen dosadašnji most koji je 2010. godine zatvoren zbog oštećenja uzrokovanog odronom, te su se planinari morali penjati 500 metara, pa potom vraćati se na stazu.\nSaopšteno je da je za izgradnju mosta potrošeno oko 730.000 švajcarskih franaka, što je oko 753.000 dolara.


Donatori "imali srce" za najugroženije - juGmedia\nNIŠ – Gradska opština Palilula predstavila je prve rezultate humanitarne akcije “Pomozimo našoj deci“.\nU akciji „donatorsko veče“ prikupljena su sredstva u iznosu od 150.000 dinara. Prve ugovore o donatorstvu potpisali su i dali podršku akciji direktor JKP „Mediana“, Dragan Radisavljević, niška kompanija UNIJA PAK, Mlin „Gornja Trnava“ i inicijator akcije opština Palilula.\nDonatorska sredstva su prikupili i zaposleni Uprave gradske opštine Palilula i više od 25 pojedinaca. Program su podržalii zamenik gradonačelnika, predstavnici GO Pantelej, Pravoslavne eparhije niške i niški stvaraoci u kulturi Aleksandar Blatnik i Rusomir Arsić, medijska kuća Belami ali i TV Kopernikus i niški dnevnik Narodne novine.\n„Obilaskom porodica u naseljima opštine Palilula i prijemom građana saznali smo da postoje porodice u kojima žive deca obolela od teških bolesti i potrebna im je specifičma zdravstvena zaštita“ istakao je predsednik Boban Džunić.\nZaplenjeno 10 kilograma heroina kod Preševa\nUčenici iz Surdulice obeležili Dan ljubavi\nSURDULICA - Učenici osnovne škole Vuk Karadžić u Surdulici obeležili su danas Dan ljubavi. (više…)\nMalinari osnovali udruženje „Jablaničko blago“\nLESKOVAC/LEBANE – Malinari iz Jablaničkog okruga osnovali su svoje udruženje pod nazivom „Jablaničko blago“, a prvi zvanični skup biće održan…


Trebinje dio projekta "Via dinarika" (VIDEO)\n27/06/2020 | 19:22 ⇒ 20:14 | Izvor: RTRS\nU Trebinju je danas potpisan finansijski sporazum ovog grada, Razvojnog programa UNDP-a "Via Dinarika" i USAID-a. Ovaj projekat osmišljen je kako bi se kroz regionalne turističke destinacije povećala konkurentnost BiH u oblasti turizma u prirodi.\nTrebinje potpisivanje memorandumaFoto: RTRS\nProjekat "Via dinarika" uključuje oblast turizma i ruralni dio u Trebinju. UNDP i USAID i do sada su finansijski pomagali projekte Grada Trebinja, koji se prije svega odnose na unapređenje turističke ponude i razvoja poljoprivrede.\n- Ono što je značajno i dobrim dijelom dogovoreno, je da ćemo krajem godine, ako uslovi dozvole, prije svega epidemiološka situacija, organizovati sajam turizma u Trebinju, što će biti značajno za cijelu Republiku Srpsku i BiH - kaže gradonačelnik Trebinja Marko Đurić.\nMinistar spoljne trgovine i ekonomskih odnosa BiH Staša Košarac ocijenio je da turizam može biti top sektor u BiH, ako se donesu adekvatni strateški planovi zajedno sa entitetskim vladama.\n- Ne možemo da zanemarimo činjenicu da je od 3.600 hektara pod vinovom lozom, blizu 600 hektara u Trebinju koje ima 26 proizvođača vina. Iz tog razloga želim da kažem da ćemo u narednom preiodu dati pojačanu pažnju poljoprivredi u ovom gradu - rekao je Košarac.\nMemorandumom koji je danas potpisan, Trebinje zajedno sa još 20 lokalnih zajednica u regionu učestvuje u projektu "Via Dinarika", čiji je cilj da se razvije domaće ugostiteljstvo, ali i da se bolje povežu poljoprivredni proizvođači regiona.


Transnacionalna hobotnica organiziranog kriminala sa Zapadnog Balkana – Global ANALITIKA\nGlobalna inicijativa protiv transnacionalnog organizovanog kriminala (GI-TOC) objavila je izvještaj autora Waltera Kempa pod nazivom “Transnacionalna hobotnica”, koji otkriva globalne žarišne tačke organiziranog kriminala u koje su uključene grupe sa Zapadnog Balkana.\nZapadni Balkan se često predstavlja kao žarište organizovanog kriminala. Kao što je već prikazano u drugim publikacijama Globalne inicijative protiv transnacionalnog organizovanog kriminala (GI-TOC), region predstavlja tranzitni koridor za krijumčarenje droge, oružja i ljudi, a veliki problem predstavlja široko rasprostranjen kriminal i korupcija. Iz globalne perspektive, međutim, Zapadni Balkan je relativno stabilno mjesto. Ova oblast predstavlja malo tržište za nelegalnu robu i usluge – veliki novac, kako su otkrile neke kriminalne grupe sa Zapadnog Balkana, pravi se na drugom mjestu.\nOvaj izvještaj pokazuje zašto su se i kako grupe sa Zapadnog Balkana uključile u organizirani kriminal u inostranstvu, posebno u Južnoj Africi, Turskoj, Australiji kao i u nekim zemljama Latinske Amerike i Zapadne Evrope. Izveštaj se oslanja na pokušaje Globalne inicijative da mapira kriminalnu aktivnost na globalnom, regionalnom i lokalnom nivou.\nU većini žarišnih tačaka, kriminalne grupe sa Zapadnog Balkana su se kretale u lancu vrijednosti u posljednjih 20 godina. Muškarci iz malih gradova Zapadnog Balkana sada organizuju višetonske pošiljke kokaina iz džungla Latinske Amerike kroz neke najprometnije luke Evrope na ulice svojih prijestonica. Mornari iz malih balkanskih luka koriste jahte za slanje droge u Južnu Afriku i Australiju ili migrante iz Turske do Zapadne Europe.\nU izveštaju su opisani potisni i privlačni faktori (push and pull) koji objašnjavaju kako su pojedinci sa Zapadnog Balkana uspostavili kriminalne operacije u različitim zemljama širom svijeta. Takođe se u izveštaju prati kako su neke grupe sa Zapadnog Balkana uznapredovale na ljestvici u posljednjih 20 godina, pa su od nepoznatih lopova i pješadinaca postale glavni distributeri droge u mrežama koje se prostiru od Latinske Amerike do zapadne Evrope i Južne Amerike. Takođe se ispituju veze koje kriminalne grupe održavaju sa Zapadnim Balkanom. Ipak, mora se napomenuti da iako se ovaj izveštaj bavi kriminalnim grupama sa Zapadnog Balkana, ne smijemo zaboraviti da u većini društava u kojima ove grupe funkcionišu one nisu glavni izvor kriminala, to su lokalne kriminalne grupe.\nKokain je jedna od najpoželjnijih dobara za kriminalce sa Zapadnog Balkana. Izvještaj pokazuje kako se grupe iz regije bave finansiranjem, transportom i distribucijom velikih količina kokaina koji se iz Južne Amerike dostavlja u Evropu. Dobri kontakti s lokalnim kriminalnim grupama i pristup kokainu na izvoru, u kombinaciji s njihovim prisustvom u većim evropskim lučkim gradovima, znači da kriminalne grupe sa Zapadnog Balkana mogu kontrolirati neprekidnu opskrbu kokainom. To im omogućava da snize cijene, prenose ušteđevinu potrošačima, pruže dobar kvalitet po fer cijeni i na taj način nokautiraju konkurenciju. Zahvaljujući ovom poslovnom modelu, neke kriminalne grupe sa Zapadnog Balkana sada su u premijernoj ligi kriminala.\nGrupe iz regiona su moderne, dinamične i preduzetnički nastrojene, pokazuju sposobnost da se prilagode i prihvate inovacije, koriste tehnologiju u svoju korist. Većina kriminalnih grupa sa Zapadnog Balkana obavlja svoje poslove u žarištima van regiona (na primjer, korištenjem enkriptovanih formi komunikacije; istraživanjem novih ruta i načina krijumčarenja, poput ’narko-aviona’ kojima se prenosi droga; pranjem novca putem kriptovaluta, kroz ofšor zone nazad u njihove zemlje porekla). Oni su navodno odgovorni za finansiranje, transport i distribuciju velikih količina kokaina koji se prenosi iz Južne Amerike u Evropu. Njihova sposobnost da rade sa lokalnim kriminalnim grupama i imaju pristup kokainu na izvoru, u kombinaciji sa prisustvom u velikim evropskim lučkim gradovima, znači da će biti u stanju da kontrolišu nabavku kokaina od izvora do krajnjeg cilja.\nVećina kriminalnih grupa sa Zapadnog Balkana uglavnom djeluje diskretno i efikasno u globalnim žarištima, uprkos reputaciji nasilja. Čini se da je većina nasilja među grupama povezana s rješavanjem rezultata bilo unutar vlastitih redova ili s rivalima. Izvještaj sugerira da ne postoji “Balkanski kartel” sam po sebi, iako grupe iz regije ponekad rade jedna s drugom, a postoje i slučajevi multietničkih grupa.\nIako se problem organiziranog kriminala na Zapadnom Balkanu u velikoj mjeri preselio u inostranstvo, aktivnosti ovih kriminalnih grupa nanose štetu reputaciji zemalja iz kojih dolaze, posebno u procesu pridruživanja EU. Izvještaj također ističe da neki od osnovnih uslova ranjivosti zbog kojih su ljudi u prošlosti napuštali Zapadni Balkan, a to su nezaposlenost, korupcija, nedostatak mogućnosti, frustracija zbog stanja u njihovim državama i spor proces pristupanja EU. Izvještaj upozorava da će “ako se ta pitanja ne riješe, i dalje postojati skupina mladih ljudi na Zapadnom Balkanu ili dijaspora spremna riskirati život u kriminalu”.\nSuprotstavljanje pretnjama kriminalnih grupa sa Balkana moraće da dođe, djelimično, izvana, prvenstveno u formi efikasnije međunarodne saradnje, praćenja i oduzimanje imovine, razmjene informacija, ne samo zato što počinioci krivičnih djela često koriste više identiteta. Između 2018. i 2020. dogodio se veći broj uspješnih zajedničkih operacija sprječavanja krijumčarenja narkotika, a u nekima od njih zaplijenjeno je nekoliko tona droge. Međutim, neophodna je bolja saradnja između policijskih službi u zemljama ponude i potražnje, kao i istim tim agencijama na Zapadnom Balkanu.\nCivilno društvo, i na Zapadnom Balkanu i u dijaspori, takođe ima važnu ulogu, s obzirom da može da jača kulturu poštovanja zakona u pojedinačnim zemljama, podupire otpornost u zajednicama i zagovara stvaranje društva bez kriminala i nasilja.\nTagsGITOC Organizovani kriminal Zapadni Balkan


TERORISTI – Broj Albanaca sa Kosova u ratu u Siriji se povećava\nTERORISTI – Broj Albanaca sa Kosova u ratu u Siriji se povećava\nTrideset građana Kosova su putovali tokom januara u Siriju, pokazali su strani izvori tajnih sluzbi. Broj kosovskih građana koji su otisli tamo, u zavisnosti od izvora, varira između 4 i 400. Ali, jedna stvar je sigurna – šest građana Kosova su ubijeni u Siriji, navodi „Koha ditore“.\nRazni izvori koji se bave ovim pitanjem su dali informacije i brojke za „Kohu ditore“, a oni pokazuju da su Albanci iz Makedonije, Albanije, Kosova i Preševa, Bujanovca i Medveđe uključeni u razne radikalne grupe koje učestvuju u ratu u Siriji.\nPolicija je za „Koha ditore“ obelodanila da su građani Kosova prvi put počeli da idu u rat u Siriju u 2012 godini i da uglavnom otišli individualno, ali i u manjim grupama – uglavnom su to bili prijatelji.\nPutovali su vazdusnom linijom Pristina – Skoplje- Istanbul ili Skoplje – Tirana – Istanbul, a potom iz Istanbula, preko granice sa Turskom, u Siriju, gde su se, nakon ilegalnog prelaska granice, priključivali militantnim grupama.\nKosovski građani bili su u Siriji od dva do pet meseci, ali je jedan broj ostao i do godinu dana, prenosi „Koha ditore“.\nKako navodi policija, većina njih su se vratili,a nekoliko njih su ponovo otišli – drugi ili treći put u Siriju.\n„Na osnovu analiza, proizilazi da je jedan od glavnih motiva osoba koje idu u Siriji ubeđenje, ideologija (Džihad), kao i traženje avanture, humanitarna pitanja u istaživanju identiteta, a ne odbacuje se mogućnost da jedan deo ide i radi kriminala“, navodi se u izvestaju policije dostavljenom listu „Koha ditore“.


RTCG - Radio Televizija Crne Gore - Nacionalni javni servis :: Ekonomija :: Nemaju pravo na novac iz stambenog fonda\nSINDIKATI KAP-A 30. 03. 2016. 08:23 >> 08:07 1\nSudija Marijana Pavićević odbila je tužbeni zahtjev Sindikata Kombinata aluminijuma (KAP) i Sindikalne organizacije radnika proizvodnje aluminijuma protiv te podgoričke fabrike zbog, kako su tvrdili, nenamjenski potrošenih 4,2 miliona eura iz stambenog fonda.\nU presudi se navodi da se odbija tužbeni zahtjev kojim je traženo da se utvrdi potraživanje tužilaca, kao solidarnih povjerilaca, prema tuženom u ukupnom iznosu od 4,22 miliona eura, na ime nenamjenski iskorišćenih sredstava u periodu od 1. januara 2005. godine do 8. jula 2013. godine sa računa Depozit sredstava za stambenu izgradnju koji se vodi kod Crnogorske komercijalne banke (CKB).\nPavićević je obrazložila u presudi da tužioci nijesu aktivno legitimisani u toj pravnoj stvari, prenosi Pobjeda.\n“Navodi tužioca da aktivna legitimacija proizilazi iz rješenja tuženog su neosnovani, jer je njime samo utvrđeno da je Sindikalna organizacija proizvodnje aluminijuma reprezentativna sindikalna organizacija u KAP-u, što ne znači da oni imaju aktivnu legitimaciju, niti da im pripada pravo na to potraživanje sredstava sa računa tog depozita koja su bila namijenjena za rješavanje stambenih potreba zaposlenih”, navodi se u presudi.\nPredsjednik Sindikata KAP-a, Sandra Obradović je, nakon zaključenja glavne rasprave u ime 1,2 hiljade radnika rekla da neće odustati od 4,2 miliona eura, koji su, prema njenim riječima, nenamjenski trošeni iz stambenog fonda.\nOna je kazala da je vještak finansijske struke, Hamid Šabović nesumnjivo ustanovio da su sredstva iz stambenog fonda radnika nenamjenski utrošena mimo kolektivnog ugovora za spašavanje proizvodnje i za upotrebu sirovina.\nKAP Sindikat KAP-a\nPlaćaće stanarine za porodice koje žive kod KAP-a\n06. 11. 2015. 1\nRata za KAP na prolaznom računu\n28. 08. 2015. 1


PETKOVIĆ: Rezolucija propagandni i klevetnički dokument! • HAPPYTV.RS\nPETKOVIĆ: Rezolucija propagandni i klevetnički dokument!\nRezolucija Prištine o navodnom genocidu Srbije na Kosovu je propagandni papir i klevetnički dokument čiji je cilj da zastraši srpski narod na KiM, izjavio je danas pomoćnik direktora Kancelarije za KiM Petar Petković.\nCijl dokumenta je i da posluži kao neka vrsta smokvinog lista, kako bi se prikrili zločini inicijatora dokumenta, kaže Petković i dodaje da je neverovatno da oni koji su činili najmonstruioznije zločine protiv Srba sada žele da se govori o nekoj istini o ratnim zločinima.\nOn je podvukao da u poslednjih 20 godina, kako se međunarodna zajednica bavi pitanjima stradalih i nestalih nijedan slučaj nije procesuiran niti je i jedan Albanac uhapšen za zločine nad Srbima ili pronađen nalogodavac.\nU Prištini žele da prikriju odgovornost za zločine koji su činili, a to ne rade samo kroz rezolučiju, već i krzo nekakav zakon čiji je cijl da se kazne svi oni koji poriču navodne zločine, i kojim se na velika vrata uvodi verbalni delikt, naveo je Petković.\nKako kaže, namera im je da Srbiju i sprski narod na KiM svedu na nivo objekta, prema kome mogu da se ponašaju kako žele, ali im to neće poći za rukom, zahvaljujući naporima Beograda.\nIzbori za gradonačelnika četiri srpske opštine na severu KiM 19. maja nisu obični, već imaju referendumski karakter, smatra on, jer se, kako kaže, glasa za ili protiv opstanka srpskog naroda na Kosmetu.\n- Da li možete da zamislite ijednog Albanca koji bi pozvao da se glasa za srpskog kandidata? To je nemoguće - rekao je Petković upitan da prokomentariše to što su pojedini Srbi pozvali da se glasa za Gondze Čauši za gradonačelnika Kosovske Mitrovice.\nNa pojedine optužbe da će Srpska lista da pokrade izbore, Petković je odgovorio da oni koji to govore verovatno polaze od sebe i vremena kada su oni bili na vlasti.\nUpitan o sastanku o KiM u Parizu, početkom jula i poseti predsednika Emanuela Makrona Srbiji ovog leta, Petković je rekao da smo, nakon razgovora predsednika Srbije i Francuske u Parizu prošle godine, od Makrona čuli da će on podržati kompromisno rešenje, iz kojeg treba da proizađe rešenje koje će biti osnov za istorijsko pomirenje srpskog i albanskog naroda.\n- Predsednik Vučić je pružio ruku pomirenja, spremni smo da se dođe do kompromisnog rešenja, ali nismo spremni za ucene i ultimatme - podvukao je Petković.\nKomentarišući poslednje izjave Kadrija Veseljija, Petković je rekao da nije prvi put da Veselji govori o Nišu i da je to provokacija u želji da se izazove rekcija Beograda, kako bi Beograd bio optužen ili odgovoran što nije došlo do sporazuma i dogovora, iako oni šest meseci drže takse od 100 odsto na srpsku robu.


Putokazi | Nauči.rs\nDatum: 4. i 5. mart 2020. godine\nVreme: 10-19 časova\nLokacija: Novosadski sajam (Hajduk Veljkova 11, Novi Sad)\nNa Novosadskom sajmu će 4. i 5. marta 2020. godine biti održan 15. Međunarodni sajam obrazovanja „Putokazi“, na kojem će se na zajedničkom štandu Univerziteta u Novom Sadu predstaviti svih 14 fakulteta i tri naučna instituta u sastavu Univerziteta: Filozofski fakultet, Poljoprivredni fakultet, Pravni fakultet, Tehnološki fakultet, Ekonomski fakultet, Fakultet tehničkih nauka, Medicinski fakultet, Prirodno-matematički fakultet, Akademija umetnosti, Građevinski fakultet, Tehnički fakultet „Mihajlo Pupin“, Fakultet sporta i fizičkog vaspitanja, Pedagoški fakultet, Učiteljski fakultet na mađarskom nastavnom jeziku, Naučni institut za prehrambene tehnologije, Institut za nizijsko šumarstvo i životnu sredinu i Institut Biosens. Učešće Univerziteta u Novom Sadu obezbeđeno je zahvaljujući podršci Pokrajinskog sekretarijata za visoko obrazovanje i naučnoistraživačku delatnost.\nCilj Sajma je promocija obrazovanja za sve uzraste i afirmacija doživotnog učenja, a predstavlja celokupnu sliku obrazovnih profila srednjeg i visokog školstva u našoj zemlji, upotpunjenu ponudom srednjih škola i fakulteta iz inostranstva. Prvenstveno je namenjen učenicima završnih razreda osnovnih i srednjih škola.\nIstovremeno sa Sajmom obrazovanja, na Novosadskom sajmu će od 3. do 9. marta 2020. godine biti organizovani Sajam knjiga sa Izložbom umetnosti „Art Expo“. Na Sajmu obrazovanja „Putokazi“ predstaviće se preko 70 obrazovnih istitucija iz zemlje i inostranstva, a na sve tri sajamske manifestacije zajedno očekuje se oko 150 izlagača iz 13 zemalja, kao i 35.000 posetilaca.\nSajam obrazovanja organizuje se uz podršku Ministarstva prosvete, nauke i tehnološkog razvoja, Pokrajinskog sekretarijata za visoko obrazovanje i naučnoistraživačku delatnost, Pokrajinskog sekretarijata za obrazovanje, propise i nacionalne manjine – nacionalne zajednice i Grada Novog Sada.\nMinistarstvo prosvete, nauke i tehnološkog razvoja organizovaće u Kongresnom centru Master okrugli sto „Kompetencije za budućnost“. Na štandu Grada Novog Sada prezentovaće se obrazovne ustanove iz ruskog grada Nižnjeg Novgoroda, dok će Pokrajinski sekretarijat za visoko obrazovanje i naučnoistraživačku delatnost i ove godine biti domaćin predstavnicima obrazovnih institucija iz Republike Srpske. Prvog dana Sajma obrazovanja, 4. marta biće organizovan i Sajam zapošljavanja koji se u saradnji sa Nacionalnom službom za zapošljavanje priređuje u Auli Novosadskog sajma.\nRadno vreme za posetioce je od 10 do 19 časova, a ulaz na sve sajamske manifestacije je besplatan.\nTagged dešavanja, edukacija, novi sad, sajam knjiga, sajam obrazovanja\n← Veštine budućnosti\nAlgoritam za upravljanje događajima →


Glavna tema Putinove posete biće širenje ekonomske saradnje | Hronika\nPočetna strana > Hronika > Glavna tema Putinove posete biće širenje ekonomske saradnje\nGlavna tema Putinove posete biće širenje ekonomske saradnje\nDOLAZAK najpopularnijeg ruskog političara, premijera Vladimira Putina, u Beograd u drugoj polovini marta ima višestruk značaj. Iako će Putinu po protokolu domaćin biti njegov kolega premijer Mirko Cvetković, već sada se zna da će razgovarati i sa predsednikom Borisom Tadićem, kao i sa drugim našim najvišim rukovodiocima.\nPutin je, inače, poslednji put boravio u Beogradu 2001. Godine. Detaljan program posete Vladimira Putina tek će biti sastavljen, ali se zna da će glavna tema razgovora biti širenje ekonomske saradnje. Bez obzira na sve pritiske, pa i nagovaranja Zapada, ali i Ukrajine, da Rusija odustane od gradnje gasovoda „Južni tok“, u Moskvi su čvrsto odlučili da poštuju dogovore sa brojnim državama kroz koje treba da teče „plava reka“, pa će ruski gas sigurno proći kroz Srbiju. Putin je odavno objasnio da posle raspada SSSR-a „Rusija više ne izvozi ideologiju, već želi da sa svima sarađuje na obostranu korist“.\nRusija je zainteresovana za širenje ekonomske saradnje sa Srbijom, a koliko će se u tome stvarno uspeti zavisi pre svega od nas - koliko ćemo imati robe i kako ćemo biti organizovani za nastup na veliko rusko tržište.\nU Rusiji sada radi tridesetak hiljada naših ljudi, većinom građevinari. Nažalost, u toj zemlji više nemamo velike građevinske kompanije, koje bi, kao nekad, organizovano dovodile hiljade radnika, inženjera i druge visokoobrazovane radne snege. Upravo zbog te usitnjenosti sve ređe dobijamo tendere da naše firme budu nosioci poslova i da ubiru gro zarade.\nDobro je da u Srbiji danas mnogi znaju da je preduslov za veći izvoz bolja domaća organizacija. Svakako, ohrabruje što je 12 srpskih preduzeća dobilo dozvolu da proizvode od mesa i mleka prodaje na ruskom tržištu. Zbog toga što su Rusija, Belorusija i Kazahstan u carinskoj uniji, dozvole za uvoz u jednu od tih zemalja omogućavaju prodaju robe u sve tri države.\nIako je naš izvoz porastao lane za 55 odsto, nesporno je da on može biti veći. Iz Srbije je prošle godine izvezeno robe u vrednosti 541 milion dolara, a iz Rusije smo uvezli robu vrednu 2,16 milijardi, od čega 74 odsto otpada na naftu i gas.\nZa vreme Putinovog boravka u Beogradu jedna od važnih tema razgovora biće Kosovo. Glavni politički tandem Rusije, Medvedev i Putin, mnogo puta je ponovio da i dalje smatraju Kosovo i Metohiju teritorijom Srbije i da se trajno rešenje može postići jedino kompromisom Srba i kosovskih Albanaca.\nNa rusko rukovodstvo je stalno vršen pritisak sa Zapada da prizna Kosovo, ali su u Moskvi ostali nepokolebljivi. Zapad je pomoću svojih moćnih medija pokušavao i da napravi zbrku, pa i raskol između Beograda i Moskve, jer su objavljivali lažne tekstove u kojima se tvrdilo kako tobože Moskva neće iskoristiti pravo svog veta u Savetu bezbednosti OUN kad se bude priznavala nezavisnost Kosova. Sve su to bile igre i psihološki pritisci, jer je upravo Vladimir Putin upozoravao i kritikovao Zapad zbog dvostrukih standarda.\nUostalom, i diplomatske depeše koje je objavio „Vikiliks“ pokazale su da je Zapad znao pravu istinu na Kosovu, ali je imao svoje računice. Amerikanci su na razne načine pokušavali da nagovore Putina da Rusija prizna nezavisno Kosovo, ali je sve bilo uzalud - Rusija je ostala dosledna. Putin je više puta javno govorio o grehu Zapada jer je „od Kosova napravio crnu rupu u Evropi i banditsku tvorevinu, odakle se šalje droga u Evropu“.\n:\tZdravko Krivokapić: Ne treba braniti dvojno državljanstvo, ali to treba razlikovati od prava na glasanje\n:\tU poslednja 24 sata u Srbiji od koronavirusa preminula još jedna osoba, ukupno 741; Registrovano 68 novoobolelih; 25 osoba su na respiratorima\n:\tMinistar spoljnih poslova Kanade Fransoa-Filip Sampanj: Kanada napušta ideju zaključivanja sporazuma o slobodnoj trgovini sa Kinom, odnosi između Otave i Pekinga su u krizi\n:\tDonald Tramp: Siguran sam da se kvalifikujem za Nobelovu nagradu za mir, zaustavljamo masovna ubijanja između Kosova i Srbije, dugo godina su se ubijali, a sada su prestali\n:\tŠtefan Švarc: Da bi se BiH oslobodila problema, prvo mora da se oslobodi Dejtonskog sporazuma\n:\tGradonačelnik Moskve Sergej Sobjanjin: Više od 60.000 ljudi dobrovoljno se prijavilo za učešće u ispitivanjima vakcine protiv koronavirusa\n:\tVladimir Rebić o slučaju brutalnog prebijanja mladića u Novom Sadu: Nisam zadovoljan kako je policija vodila taj slučaj, nije bilo sistemske opstrukcije sa višeg nivoa, ko je grešio mora da odgovara\n:\tMitropolit Amfilohije: Neću umreti dok na vrh Lovćena ne vratim Njegoševu crkvu


Uredba vlade o obaveznoj vakcinaciji zaposlenih u državnoj upravi Slovenije na ustavnom sudu - Politički.rs\nUredba vlade o obaveznoj vakcinaciji zaposlenih u državnoj upravi Slovenije na ustavnom sudu\nUstavni sud Slovenije odlučivaće u četvrtak o uredbi vlade prema kojoj će zaposleni u državnoj upravi od 1. oktobra moći da dolaze na posao samo ako su vakcinisani protiv kovida-19 ili imaju dokaz da su bolest preležali pre manje od šest meseci.\nInicijativu za ocenu ustavnosti te odluke pokrenulo je više sindikata, medju njima oni koji zastupaju pripadnike vojske i policije.\nSindikati traže proveru ustavnosti odluke da javni službenici koji nisu vakcinisani moraju do 1. oktobra da prime prvu dozu vakcine, a onda u roku od mesec dana i drugu, ako misle da rade na svojim radnim mestima. Oni su upozorili da bi sprovodjenjem ovakve mere bila ugrožena prava zaposlenih i njihovih porodica, prenela je N1 Slovenije.\nSa druge strane, Vlada je predložila Ustavnom sudu da odbaci inicijativu za ocenu ustavnosti navodeći da su “štetne posledice po život, zdravlje i zdravo i sigurno radno okruženje koje bi nastale neprimenjivanjem osporenog propisa o vakcinaciji u državnoj upravi znatno veće od paušalno štetnih posledica” po zaposlene u upravi.\nSlovenački ministar javne uprave Boštjan Koritnik rekao je za Slovenačku televiziju da će vlada “ustrajati na primeni mere” i da će “ako Ustavni sud privremeno obustavi sprovodjenje vladine odluke, tražiti drugi način da postigne svoj cilj”.\nKoritnik smatra da su prigovori kako je vladin akt protivustavan ili diskriminišući neopravdani i da se ne radi o “prinudnom” vakcinisanju kako tvrde oni kojiga osporavaju.\n“Pri toj odluci nismo nastupili kao vlast nego kao odgovoran poslodavac”, kazao je ministar javne uprave, dodavši da je “poslodavac po zakonu o radu dužan da osigura sigurne uslove rada na radnom mestu, što mogu ugroziti oni koji odbijaju da se vakcinišu a nisu preboleli kovid-19”.\nTakvi od petka ne bi mogli dolaziti u službene prostorije u državnoj upravi, a morali bi da se vakcinišu i oni koji rade od kuće.\nU krajnjoj situaciji odbijanje cepljenja moglo bi dovesti do disciplinskog postupka i gubitka posla, što se nedavno već dogodilo učiteljici iz Maribora koja je odbijala da se vakciniše ili testira i da nosi masku u razredu.\n“Slično kao što i radnik na gradilištu, koji odbija da nosi kacigu, može opravdano dobiti otkaz”, rekao je ministar javne uprave, prenela je Hina.\nU Sloveniji zabrinjavajuće širenje omikrona, na snazi nove mere\nZbog dočeka u Beogradu karantin za 500 ljudi u Sloveniji\nU Sloveniji danas tri puta više zaraženih nego juče, ali za sada bez novih restrikcija\nSlovenačka vlada zabranila doček Nove godine na otvorenom\nTagged: OBAVEZNA VAKCINACIJA, SLOVENIJA, USTAVNI SUD


Da li u Twitter-u razmišljaju o uvođenju pretplatničkih opcija? - Advertiser Serbia\nOglas za posao otkrio je kako Twitter razvija novu pretplatničku platformu, nakon čega su mediji počeli da nagađaju o potencijalno novom izvoru zarade za kompaniju\nNakon što su iz Twitter-a objavili oglas za mesto u razvojnom timu nove pretplatničke platforme, mrežom su se raširile glasine o potencijalnim planovima te društvene mreže. Reagovali su i investitori pa je cena deonice juče porasla za skoro 8 posto, iako treba uzeti u obzir da je porastu vrednosti deonica verovatno pogodovala i izjava Pompea o potencijalnoj zabrani TikToka u SAD-u.\nTrenutno se ne zna previše informacija o platformi koju pripremaju, a prema informacijama navedenim u oglasu za posao, Twitter razvija pretplatničku platformu Gryphon koju bi u budućnosti mogli da koriste i druga odeljenja kompanije. Nakon što su se mediji raspisali o toj objavi i potencijalnim pretplatničkim opcijama koje bi Twitter mogao da uvede, kompanija je promenila oglas uklonivši iz njega deo u kojem se spominje pretplata i saradnja s internim odeljenjem kompanije.\nJe li ovo bio samo nekakav teaser i najava investitorima šta bi u budućnosti mogli da očekuju od kompanije ili su mediji sve pogrešno interpretirali, nije poznato. Društvenoj mreži svakako bi dobrodošao dodatni prihod pored oglašavanja koje je zaslužno za više od 80 posto novaca koji kompanija prihoduje. U poslednjem kvartalu prošle godine zarada od oglašavanja porasla je 12 posto, dok su u prvom kvartalu u kojem se već osetila korona kriza, prihodi bili slični kao i tokom prva tri meseca 2019.\nPre nekoliko godina takođe se govorilo o pokretanju pretplate za korisnike s velikim brojem pratilaca, velike brendove i medije koji često koriste tu mrežu. Za određeni mesečni iznos dobili bi neke nove opcije, uključujući i napredne analitičke podatke koji bi im pomogli u daljim aktivnostima i oglašavanju na Twitter-u.


Danas na dnevnom redu Parlamenta FBiH sporni Zakon o građevinskom zemljištu — Radio Velkaton : Radio Velkaton\nDanas na dnevnom redu Parlamenta FBiH sporni Zakon o građevinskom zemljištu\nKlub zastupnika u Predstavničkom domu Parlamenta FBiH Pokret uputio je zahtjev za povlačenje tačke dnevnog reda Prijedlog zakona o građevinskom zemljištu FBiH sa današnje sjednice.\nKako je rekao zastupnik Nihad Čolpa, zahtjev podnose zato jer su odbredbe identične odbredbama kao u Zakonu o poljoprivrednom zemljištu RS-a, koji je odlukom Ustavnog suda BiH o dopustivosti i meritumu utvrđen kao neustavan.\n“Novalićeva Vlada prijedlogom da se državna i društvena imovina prenese na jedinice lokalne samouprave pokušava provesti Dodikovu politiku razbijanja države Bosne i Hercegovine. Sve što Dodik nije uspio da uradi za 15 godina separatističkog djelovanja, to bi Vlada FBiH učinila jednim potezom u slučaju da Parlament FBiH usvoji ovakav prijedlog zakona”, kazao je Čolpa.\nDodao je da Novalićeva Vlada ignoriše i odluku Ustavnog suda kojom su identične odredbe Zakona o poljoprivrednom zemljištu RS-a utvrđene kao neustavne.\n“Navodno državničko djelovanje ‘probosanskih snaga’ je samo predstava koju kvazipatriote prikazuju za javnost. Prenos državne i društvene imovine na jedinice lokalne samouprave definitivan je put za nestanak države Bosne i Hercegovine, a ako je nestanak i podjela već dogovorena, neka vladajuća većina transparentno obavijesti javnost”, naglasio je Čolpa.


Udruženje pivara Srbije pokreće kampanju o odgovornoj konzumaciji piva\nHome // Hrana i Piće // Vesti // Udruženje pivara Srbije pokreće kampanju o odgovornoj konzumaciji piva\nKampanja počinje simbolično na Međunarodni dan piva, 4. avgusta i završava se 16. septembra na Svetski dan odgovorne konzumacije piva.\n-Alkohol svakodnevno pije 3,4% stanovništva, dok štetno ili problematično pije 6,2% ukupne populacije, što s pravom alkoholizam karakteriše kao najznačajniju socijalno-medicinsku bolest. Poseban problem predstavlja pijenje mladih, a zloupotreba alkohola je vodeći uzrok smrtnosti mladih od 18–29 godina. Prema ESPAD istraživanju 90% šesnaestogodišnjaka u Srbiji je probalo alkohol, dok je 42,2% njih bar jednom u životu imalo opijanje“, rekao je Prim. dr Ivica Mladenović i dodao „Shodno tome u Srbiji je u izradi Nacionalni program prevencije štetne upotrebe alkohola i alkoholom uzrokovanih poremećaja, a jedna od značajnih stavki je i smanjenje rizične i štetne upotrebe alkohola kroz koncept društvene odgovornosti i promovisanje niskorizičnog „odgovornog“ pijenja.\n- Udruženje pivara Srbije promoviše odgovornu konzumaciju piva. Ove godine pokrećemo dugoročnu kampanju usmerenu na promovisanje umerene konzumacije piva, isključivanje maloletnih osoba kao konzumenata piva, nekonzumiranje piva kada se vozi. Želimo da u narednim godinama okupimo što veći broj zainteresovanih partnera iz Vladinog, nevladinog i poslovnog sektora, kako bismo zajednički radili na tome da se javnost informiše i edukuje o značaju odgovornosti i umerenosti u konzumaciji piva - izjavila je Rebeka Božović, izvršna menadžerka Udruženja pivara Srbije.\nNa druženju sa medijima, svoja iskustva i važnost promocije odgovorne konzumacije piva među mladima preneli su i Galeb Nikačević, urednik kulture i autor emisije Vice, kao i Nevena Feliks, potpredsednica za marketing studentske organizacije AIESEC Srbija. Prema „Evropskom istraživanju o upotrebi alkohola“ (ESPAD) koje su realizovali Ministarstvo zdravlja RS i Institut za javno zdravlje Srbije ,,Dr Milan Jovanović Batut”, koje je obuhvatilo mlade uzrasta 15-16 godina pokazuje se da je 9 od 10 učenika bar jednom u životu popilo jedno ili više alkoholnih pića, a da jedna četvrtina dece uzrasta 16 godina redovnije konzumira alkohol. Prema „Nacionalnom vodiču za dijagnostikovanje i lečenje alkohola“, najveći procenat ljudi koji piju je u starosnoj grupi 20-34 godine.


M. K. - 03.04.2017 - Foto: Beta\nKonzervativni predsednički kandidat Giljermo Laso dobio je 53,02 odsto glasova na izborima koji su održani u nedelju u Ekvadoru, a levičarski predsednički kandidat Lenjin Moreno osvojio je 46,98 odsto, pokazuje anketa sprovedena po izlasku sa birališta koju je uradila vodeća agencija Sedatos, dok procene druge agencije govore drugačije .\nU odlučujućem krugu glasanja nadmetali su se Lenin Moreno, koga je socijalistički predsednik Korea nominovao za predsedničkog kandidata i svog naslednika, i konzervativni bivši bankar Laso, prenosi AFP.\nPredsednička trka je i pokazatelj političke klime u Latinskoj Americi, gde već više od 10 godina levičarska moć slabi, pa su tako Argentina, Brazil i Peru već prešli na desničarsku vladavinu proteklih meseci, u trenutku kada region tone u recesiju, a levičarski lideri se hvataju u koštac s korupcionaškim skadandalima.\nS druge strane, Laso (61) je ujedino opozicione glasove iza svojih obećanja o otvaranju novih radnih mesta, ali je zapretio i da će oduzeti politički azil Asanžu, koji od 2012. živi u ambasadi Ekvadora u Londonu kako bi izbegao hapšenje i izručenje Švedskoj gde ga krivično gone na osnovu optužbi za silovanje.\nKorea, otvoreni kritičar SAD, dozvolio je svojevremeno Asanžu da boravi u ekvadorskoj ambasadi, podseća francuska agencija.


Održan seminar „Osiguranje ispunjenosti zahtjeva koji se odnose na sprečavanje pranja novca i finansiranja terorističkih aktivnosti definisanih u procesu evropskih integracija“\nBrčko, 04.07.2018. godine\nO održanom seminaru „Osiguranje ispunjenosti zahtjeva koji se odnose na sprečavanje pranja novca i finansiranja terorističkih aktivnosti definisanih u procesu evropskih integracija“\nDana 03. i 04.07.2018. godine u okviru IPA 2013 Twinning projekta „Podrška borbi protiv pranja novca“ u sali za edukaciju Pravosudne komisije Brčko distrikta BiH, održan je seminar na temu „Osiguranje ispunjenosti zahtjeva koji se odnose na sprečavanje pranja novca i finansiranja terorističkih aktivnosti definisanih u procesu evropskih integracija.“\nNa seminaru su učestvovali tužioci, notari, službenici SIPA-e, Policije, Poreske uprave i banaka u Brčko distriktu BiH.\nEdukatori ovog seminara su bili međunarodni eksperti iz Austrije, koji su zajedno sa učesnicima diskutovali o poređenju prakse u ovoj oblasti između Austrije i Bosne i Hercegovine, analizi slučaja pranja novca, analizi nedostataka, zahtjevima koji se odnose na sprečavanje pranja novca i finansiranja terorističkih aktivnosti definisanih u procesu evropskih integracija i najboljim praksama Austrije.\nUčesnici su iznijeli svoje utiske, zapažanja i probleme, zatim aktivno učestvovali u diskusiji i iznalaženju rješenja koja će doprinjeti boljoj saradnji svih nadležnih organa i institucija u borbi protiv pranja novca i finansiranja terorističkih aktivnosti.\nSAOPŠTENJE ZA JAVNOST Obavještenje o organizaciji seminara za polaganje pravosudnog ispita u Brčkom


Mladi u Ilijašu obilježavaju Dan volontera\nČetvrtak, 05 Pro 2019 12:22\nDan volontera, koji se 5. decembra obilježava širom svijeta, uz podršku nevladine organizacije World Vision BiH obiljažavaju i mladi iz pokreta Vrijedni Pažnje. Ovim povodom će članovi pokreta iz 17 omladinskih udruženja iz 14 zajednica širom BiH svoje vrijeme, znanja i vještine podijeliti sa osobama iz najranjivijih kategorija društva.\nMladi ljudi će ovom prilikom posjetiti institucije u kojima su zbrinuta djeca bez roditeljskog staranja, domove za stare i bolesne, organizacije koje brinu za djecu sa poteškoćama u razvoju, najgroženije pojedince i porodice u svojim zajednicama za koje su pripremili prigodne poklone, edukativne i kreativne aktivnosti za djecu i društveno-korisne aktivnosti za odrasle.\n„Mi u Carpe diem-u, vjerujemo da svako, ukoliko mu se pruži prilika, može ispuniti svoj potencijal. Zato danas, učestvujemo u akciji pokreta Vrijedni pažnje na nacionalnom nivou, i svoje vrijeme provodimo sa djecom sa poteškoćama u razvoju, koji su nažalost zanemarena grupa ali svakako vrijedni pažnje pojedinci“, kazala je Elma Čuturapredsjednica udruženja "Carpe diem - Iskoristi dan" Ilijaš.\nPored udruženja iz Ilijaša, pokret Vrijedni Pažnje će organizirati aktivnosti u općinama Banovići, Doboj Istok, Kalesija, Kakanj, Kneževo, Kotor Varoš, Lukavac, Petrovo,Pale, Prnjavor, Sapna, Sarajevo.\nVrijeme koje će mladi ljudi širom BiH provesti sa osobama iz ranjivih kategorija društva doprinijet će integraciji ovih osoba u svakodnevne životne tokove i podvući poruku koju nose mladi iz pokreta – svi smo vrijedni pažnje.


Milorad Dodik: Prisluškuju me, ja sam najprogonjeniji čovjek u Bosn i Hercegovini !? | Kliker.info\nMilorad Dodik: Prisluškuju me, ja sam najprogonjeniji čovjek u Bosn i Hercegovini !?\nPredsjednik Republike Srpske Milorad Dodik izjavio je da ga prisluškuju bezbjednosne službe BiH, te da je nalog da se “stavi na mjere” izdat na osnovu zahtjeva tužilaštva u Sarajevu, zbog istrage koju su pokrenuli, ali da mu nije poznato kakve, prenijela je Srna.\nDodik je istakao da je najprogonjeniji čovjek u BiH, te naveo da je dobio obavještenje od suda u Sarajevu da se protiv njega preduzimaju mjere prisluškivanja, te istakao da je on najprogonjeniji čovjek u BiH.\n“To nije ništa novo, jer znam da moje razgovore prati bar deset agencija. Međutim, ovdje je riječ o tome da neki sud BiH prisluškuje predsjednika Republike i to je problematično”, rekao je Dodik za Večernje novosti.\nNaveo je i to da ga pokretanje istrage protiv njega ne iznenađuje, jer je to postalo uobičajena praksa.


Održana konferencija ,,Podrška svjedocima/žrtvama u BiH?” u Sarajevu – ACED\nDvodnevna konferencija „Podrška svjedocima/žrtvama u BiH“ u sklopu projekta „Osiguranje pristupa pravdi za svjedoke/žrtve, kroz jačanje postojećih i uspostavljanje novih mreža podrške svjedocima u BiH“ koji realizuju četiri partnerske organizacije UG ,,Vive žene” Tuzla, Agencija za saradnju, edukaciju i razvoj ACED Banja Luka, UG ,,Medica” Zenica i Fondacija ,,Udružene žene” Banja Luka, a koji finansira Evropska unija, održana je od 11-13. novembra 2015. godine u Sarajevu.\nU uvodnom obraćanju šef Odjela kooperacija u Delegaciji Evropske unije u Bosni i Hercegovini Melvin Asin naglasio je važnost ovog projekta, jer pruža informacije za bolju podršku svjedocima i žrtvama, i članovima njihovih porodica. „Vlasti na svim nivoima bi trebale prepoznati važnost ovoga pitanja i pružiti potporu za provedbu projekta, koji se fokusira na osnaživanje postojećih mreža i uspostavu nove mreže za podršku svjedocima i žrtvama u cijeloj Bosni i Hercegovini“, naglasio je Asin.\nBritanski ambasador Edward Ferguson istakao je važnost institucionalnog rješenja za pitanje žrtava seksualnog nasilja. „Otvara se mogućnost da se reforma sistema socijalne zaštite koja je predviđena u okviru Reformske agende iskoristi kako bi se izvršile promjene koje bi pomogle žrtvama seksualnog nasilja“, rekao je ambasador Ferguson.\nCilj ove konferencije je okupljanje svih relevantnih institucija, stručnjaka i nevladinih organizacija koje se bave pitanjima pružanja podrške svjedocima i žrtvama u krivičnim postupcima u BiH. Tokom dvodnevne konferencije preko 170 učesnika i stručnjaka iz vladinog i nevladinog sektora su imali priliku da analiziraju postojeće stanje u svojim regijama/kantonima kada je u pitanju podrška svjedocima, te da zajednički predlože moguća riješenja i modele uspostave funkcionalnog sistema za pružanje adekvatne podrške svjedocima/žrtvama u BiH.\nSam projekat se bavi uspostavljanjem novih i unaprijeđivanjem postojećih mreža podrške žrtvama/svjedocima,kao i jačanjem kapaciteta barem 170 stručnjaka iz vladinih institucija i nevladinih organizacija, kao i članova uspostavljenih mreža za pružanje efikasne i djelotvorne podrške žrtvama/svjedocima.\nViše informacija dostupno je na: http://www.svjedocipravdapristup.com


SKC - Studentski kulturni centar Beograd - Belgrade Tango Encuentro\nJedan je od najvećih internacionalnih festivala argentinskog tanga u Evropi, Beogradski tango susret (Belgrade Tango Encuentro) održava se sedmu put zaredom. O značaju koji festival ima u kulturno-turističkoj ponudi našeg glavnog grada, a i cele zemlje, govori činjenica da svake godine ovim povodom u Beograd dolazi više od 700 stranih gostiju, iz oko 50 zemalja. Broj učesnika festivala raste iz godine u godinu, pa je izvesno da će ove godine biti zabeležena rekordna posećenost.\nFestival donosi pravi tango-maraton, što znači da se tokom njegovog trajanja, tango pleše neprekidno, danju i noću. Pored plesnih radionica koje vode najpoznatiji argentinski tango plesači, velikih plesnih večeri – milongi, učesnici festivala mogu da plešu i tokom dana, kao i na “after party” milongama.\nZa vreme festivala, posetioci mogu da uživaju u enterijerima posebno uređenim za ovaj događaj, tango kafeu, predavanjima o tango kulturi i muzici, kao i u izložbi poznatih brendova iz sveta tango mode. Večernje milonge svake godine okupe oko 1000 plesača i plesačica iz celog sveta koji su svedoci spektakularnih nastupa najvećih tango umetnika današnjice.\nUz velike plesne večeri i radionice, Studentski kulturni centar biće domaćin i besplatnih događaja otvorenih za javnost.


V Konferencija mreVUK-a Federacije Bosne i Hercegovine održana u Srebreniku – ACED\nU periodu od 01. do 03. decembra u Srebreniku je održana V Konferencija Mreže vijeća učenika u kantonima Federacije Bosne i Hercegovine. Na konferenciji su prisustvovali predsjednici Mreža vijeća učenika u kantonima, predsjednici Mreže savjeta učenika Republike Srpske, kao i treneri Mreže savjeta/ vijeća učenika BiH.\nPrvi dio konferencije bio je usmjeren na osmišljavanje i pronalazak načina za što bolju promociju mreSVUBIH-a. Poslije revizije prošlogodišnjih kampanja, govorilo se i o problemima srednjoškolaca, kao što su: nedovoljna mobilnost mladih, nerazumijevanje od strane vlasti, proces pomirenja, obrazovanje koje sputava kreativnost i sl. Na konferenciji je razrađen i plan aktivnosti za ovogodišnju kampanju mreSVUBIH-a, koja će biti usmjerena na promociju uspješnih srednjoškolaca i pozitivnih strana srednjoškolskog obrazovanja u Bosni i Hercegovini, a nosiće naziv ,,Želimo znati kako u ovoj zemlji ostati“.


Premašeni planirani prihodi budžeta za jun – Bankar.me\nJuly 2, 2021 Članci, CRNA GORA, MAKRO, SVE VIJESTI Leave a comment\nPrihodi državnog budžeta u junu ove godine iznose 158,8 miliona eura i veći su za 20,1 odsto (26,6 miliona eura) u odnosu na isti mjesec prošle godine i za 10,1% (14,6 miliona eura) u odnosu na plan, pokazuju preliminarni podaci Ministarstva finansija i socijalnog staranja (MFSS).\nKako su naveli, prihodi u junu su veći za 10,7 odsto (15,4 miliona eura) i u odnosu na jun 2019. godine, koja je bila rekordna po prihodima od turizma.\n“Značajnom rastu prihoda budžeta u junu ove godine posebno je doprinio rast prihoda od poreza na dodatu vrijednost (PDV) za 41,9 odsto (17,8 mil.€), što je prvenstveno rezultat velike naplate PDV-a pri uvozu tokom pripreme turističke sezone. Prihodi od PDV-a u junu ove godine iznose ukupno 60,3 miliona eura. Ostvarena naplata PDV-a je veća i od naplate u junu 2019. godine, kada je bila 52,8 miliona eura. Preliminarni podaci pokazuju da ni u jednom mjesecu tokom 2020. godine nije ostvarena neto naplata PDV-a kao u junu ove godine”, saopšteno je iz Ministarstva.\nIstiču da do sada ostvareno ukazuje na oporavak ekonomske aktivnosti u Crnoj Gori.\n“Prema preliminarnim podacima, prihodi budžeta od početka januara do kraja juna 2021. godine iznosili su 787,4 miliona eura, što je više za 39,5 miliona eura (5,3%) u odnosu na isti period prethodne godine. Premašen je i plan naplate prihoda za šest mjeseci ove godine za 14 miliona eura (1,8%). U periodu januar – jun 2021. godine zabilježeno je povećanje prihoda od PDV-a, akciza i poreza i doprinosa na zarade u odnosu na isti period 2020. godine.”\nKada su u pitanju polugodišnji prihodi od PDV-a, iz Ministarstva navode da je došlo do rasta od 20 miliona eura (7,7%) u odnosu na isti period lani.\n“Ukupni prihodi iznose 279,1 milion eura, a veći su i u odnosu na plan za 11,1 milion eura (4,2%). To je uglavnom posljedica rasta PDV-a pri uvozu zbog pripreme za ovogodišnju turističku sezonu, a uticala je i osjetnija primjena elektronske fiskalizacije. Preliminarni podaci za januar – jun ove godine pokazuju da prihodi od akciza iznose 97,5 miliona eura, odnosno da su veći za 2,2 miliona eura (2,3%) u odnosu na isti period lani. U odnosu na plan, prihodi su veći 6,2 miliona eura (6,8%). Prihodi od poreza i doprinosa na zarade za šest mjeseci ove godine iznosili su 289,5 miliona eura i veći su za 17,9 miliona eura (6,6%) u odnosu na isti period prošle godine”, navode iz Minsitarstva.\nPolugodišnji prihodi od poreza na dobit iznosili su 56,8 miliona eura i naplata je skoro na istom nivou kao u periodu januar – jun 2020. godine, dok je, kako se dodaje, ostvaren rast od 14,1 milion eura (33%) u odnosu na plan.\n“Imajući u vidu zaključak Vlade, kojim je predviđeno da preduzeća u većinskom državnom vlasništvu uplaćuju dividendu budžetu shodno udjelu države, očekuje se rast ove kategorije prihoda. Konačni podaci o prihodima, rashodima i deficitu budžeta biće objavljeni krajem jula, u okviru redovnog mjesečnog izvještaja za jun i za period izvršenja budžeta januar – jun 2021. godine”, zaključuje se.\nPrvi rani ekonomski rezultati: za pola god. prihodi za 5% veći od plana,Jun rekordan, jači čak i od 2019 pred-kovid. Uprkos kritikama da nećemo ostvariti planirane prihode-mi ih i premašujemo: neselektivna naplata poreza i jak podsticaj razvoja ekonomije počinju da daju rezultate https://t.co/H3diDQUaSn pic.twitter.com/iUHRhuO3Kx\n— Milojko Spajić (@MickeySpajic) July 1, 2021\nPOJMOVIBudžet Crne Gore\nPrevious Naslovne strane dnevnih novina za 2. jul\nSljedeći Milatović: Investitori ne mogu da prijete arbitražom


Brnabić: Predsednik Vučić se bori za kompromis i bezbednost građana - Studio B\nBrnabić: Predsednik Vučić se bori za kompromis i bezbednost građana\nBrnabić: Predsednik Vučić se bori za kompromis i bezbednost građana Tanjug\nPolitikaPolitika Pocetna 14. 06. 2018. 17:00:53\n„Za kompromis je potrebno najmanje dvoje, međutim sada je to više činilaca. Ljudi u Prištini su rekli da nemaju svoju spoljnu politiku, već da je to za njih spoljna politika SAD-a“, rekla je Brnabić.\n„To tako ne može. Imate Srbiju i predsednika koji ulaže ogromne napore i hrabrost da izađe iz zone komfora da bismo mi pokazali da je Srbija spremna na kompromis“, rekla je Brnabić.\nBrnabić: Ostaću konstruktivna za razgovor sa medijima\nPredsednica Vlade Srbije Ana Brnabić izjavila je danas da će ostati kontruktivan partner u razgovorima sa medijskim udruženjima bez obzira na njihove kritike na račun Vlade Srbije.\nUpitana o komentarima pojedinih novinarskih udruženja iz Srbije i Vojvodine, koja nisu uzela novac za svoje projekte smatrajući kriterijume u Ministarstvu kulture i informisanja nelegitiminim, premijerka je naglasila da je započelo rešavanje problema sa Ministarstvom finansija o tome da li se PDV plaća na sredstva koja novinarska udruženja dobijaju na konkursima ili ne.\n„Čini mi se da smo dali jedan dobar signal da želimo da radimo na rešavanju tih problema“, rekla je Brnabić.\nIstakla je da sada postoji i taj mehanizam kako rešavati te probleme i da ako žele novinarska udružanja mogu da uzmu novac iz konkursa, ako ne žele ne moraju.\n„Mi smo tu da razgovaramo o njihovim problemima. Samo mi se ne sviđa taj trend da imate dva sastanka na kojima je sve ili skoro sve što su razna medijska udruženja sa dosta različitim zahteva tražili, sve im je prihvaćeno, ali i pored toga vi idete dalje u javnost i kritikujete Vladu Srbije“, kaže Brnabić.\nNavela je da je sa medijskim udruženjima imala dva sastanka, te da za razliku od njih, neće komentarisati kakvi su ti sastanci bili i neće „zamerati medijskim udruženjima na raznim stvarima koji su pokazali na sastanku“.\n„Vidim da su oni odmah izašli sa tih sastanaka i krenuli da kritikuju Vladu Srbije. Ja ću ostati konstruktivan partner, neću iznositi svoje kritike u javnosti, zato postoji radna grupa da se ne kritikujemo međusobno u javnosti ako smo sve već pokazali spremnost da razgovaramo“, kaže Brnabić\nNaglasila je da i pored toga što smatra da nije konstruktivno to što medijska udruženja iznose kritike, ona će se truditi da bude konstruktivna i u ponedeljak, kada je zakazan sledeći sastanak, nastaviće rad sa novinarskim udruženima u rešavanju problema.\nPored rada na medijskoj strategiji, Brnabić je navela da se izašlo u susret zahtevima nekih medijskih udruženja da se formira i koordinaciono telo ili radna grupa koja će rešavati kontinuirano probleme sa kojima se susreću mediji i to telo će, kaže, biti u okviru njenog kabineta.\n„Što se tiče medija, znate da smo mi upravo zato što medijska strategija nije imala legitimitet jer su medijska udruženja izašla iz radne grupe pokrenuli ponovo proces izrade medijske strategije“, podsetila je premijerka.\nDodala je da su sada pozvali i OEBS i Delegaciju EU u Srbiji, kao i sve ostale partnere koji hoće da se uključe, i da su u ovom trenutku najaktivniju uogu uzele norveška ambasada i Fondacija Konrad Adenauer kako bi pomogli da se dođe do jedne kvalitetne medijske strategije.


Naslovna VestiAustrijaReprezentacija Srbije: Sutra u Gracu utakmica sa Čileom\n03. juna 2018 u 10:50\nReprezentacija Srbije doputovala je u Austriju na drugi deo priprema za Svetsko prvenstvo, gde će u Gracu odigrati dve pripremne utakmice. Prva je protiv Čilea u ponedeljak, 4. juna, dok je susret sa Bolivijom na programu 9. juna.\nReprezentacija Srbije: Pripreme i trening u Austriji pred Svetsko prvenstvo foto: (c) Fudbalski savez Srbije Twitter\n„Orlovi“ su prvi deo priprema završili u Staroj Pazovi, gde su trenirali od ponedeljka do petka. U subotu, 2. juna, srpska reprezentacija je doputovala u Austriju, a selektor Mladen Krstajić poveo je 23 igrača koji će igrati na Mundijalu.\n„Orlovi“ će u Bad Valdersdorfu boraviti nedelju dana i imati u Gracu dve pripremne utakmice. Prva će se odigrati u ponedeljak, 4. juna protiv reprezentacije Čilea , dok je susret sa Bolivijom na programu pet dana kasnije, 9 juna.\nReprezentacija Srbije: Put u Austriju na drugi deo priprema pred Svetsko prvenstvo foto: (c) Fudbalski savez Srbije Twitter\nSelektor Mladen Krstajić je neposredno pred put u Austriju saopštio konačan spisak igrača za Svetsko prvenstvo, na kome se nisu našli Mijat Gaćinović, Aleksandar Jovanović, Matija Nastasić i Nemanja Maksimović.\nDve utakmice u Grazu\nDrugi deo priprema za Svetsko prvenstvo u Austriji, reprezentacija Srbije finaliziraće spremnost za duele sa Kostarikom, Švajcarskom i Brazilom u Rusiji.\nFudbaleri Srbije igraće na startu Svetskog prvenstva, u prvom kolu E grupe, protiv selekcije Kostarike 17. juna u Samari. Posle toga, pet dana kasnije, Srbija će igrati sa Švajcarskom u Kalinjingradu, dok je fudbalski spektakl sa Brazilom rezervisan za 27. jun u Moskvi.\nfoto: (c) Fudbalski savez Srbije Twitter\nReprezentacija Srbije, poslednje dve utakmice pred Svetsko prvenstvo odigraće u Gracu, na stadionu Merkur Arena. Prvi kontrolni meč je 4. juna od 20:00 časova protiv aktuelnog šampiona Južne Amerike, Čilea, dok se druga utakmica igra 9. juna od 18:00 časova protiv selekcije Bolivije.\nOdmah po dolasku u Austriju, srpski fudabaleri su počeli sa treninzima.\nCene ulaznica za tribine su od 32 evra, istok i zapad 50 evra, a loža košta 102 evra. Ulaznice za obe utakmice reprezentacije Srbije možete kupiti i on-lajn preko Oeticketa.\nNa utakmici se očekuje veliki broj domaćih navijača iz dijaspore koji žive i rade u Austriji.\nPredsednik Vučić za pobedu na Mundijalu obećao 10 miliona evra\nPredsednik Srbije Aleksandar Vučić pred put u Austriju primio je fudbalsku reprezentaciju Srbije, stručni štab i rukovodstvo Fudbalskog saveza Srbije poručivši im da očekuje odlične rezultate srpske reprezentacije na Svetskom prvenstvu u Rusiji.\nKako je naveo, obezbeđene su rekordne nagrade, najviše do sada.\nfoto (c) Fb Aleksandar Vučić\nAko reprezentacija Srbije osvoji prvo mesto, dobiće od države rekordnu nagradu svih vremena u iznosu od 10 miliona evra. Za srebrnu medalju reprezentacija može da računa na 5 miliona evra, a ako prođu grupu 500.000 EUR.\nPROČITAJTE JOŠ I OVO: Ženska fudbalska reprezentacija Srbije odolele Austrijankama!\naleksandar vučić Austrija i srbija fudbal MUNDIJAL nagrada predsednik reprezentacija Srbija Svetsko prvenstvo


Čuvati matične ćelije svog deteta ili ne? | Fit i zdrava mama\nHiljade roditelja plaća skladištenje matičnih ćelija iz krvi pupčanika svoje dece. Prenosimo iskustvo jedne mame u Srbiji i kako je stigla do odluke da svom detetu obezbedi ovakav poklon već na rođenju.\nDanas roditelji u Srbiji u iščekivanju bebe pored brige o ishrani i vežbanju trudnice, biranja porodilišta, pripreme za dolazak bebe kao što je kupovina baby opreme, uređivanje sobe i sl. donose još jednu veoma bitnu odluku: da li će na porođaju uzeti krv iz pupčanika i čuvati matične ćelije svog deteta.\nKao svaka buduća mama koja želi da sazna sve na temu nege i preventivne zaštite svoje dece, tako je i Tijana Vulinović iz Stare Pazove želela da se ovog puta na vreme informiše i odluči za obezbeđivanje uzorka krvi iz pupčanika za svoje drugo dete.\n„Pošto se u prvoj trudnoći nisam dovoljno informisala na ovu temu, i za našeg prvog sina nismo stigli da na vreme završimo proceduru oko uzimanja krvi iz pupčanika, odlučili smo da to uradimo sada, u drugoj trudnoći.“\nTijana navodi kako su ona i njen supug za prvo dete razmatrali ovu opciju, ali nisu stigli dalje od toga. Usledio je porođaj i tada im je bilo veoma žao što na vreme nisu doneli odluku i što u porodilištu nisu imali svoj set za prikupljanje krvi iz pupčanika. Međutim, kada je Tijana po drugi put ostala u drugom stanju, jedna od glavnih tačaka na spisku je bio upravo izbor banke matičnih ćelija gde će se čuvati uzorak krvi iz pupčanika bebe na putu.\nU momentu sam se pitala da li je to samo novi trend i pomislila da banke matičnih ćelija profitiraju na brizi roditelja i njihovoj želji da svom detetu obezbede najbolje. Zato sam želela da dobijem odgovore na sva pitanja.\n„Tokom istraživanja bila sam u kontaktu sa nekoliko banaka u Srbiji. Otkrila sam dosta pozitivnih stvari zašto je dobro sačuvati matične ćelije na porođaju. To je bilo moje glavno pitanje kod nekoliko banaka kod kojih sam se raspitivala, jer sam želela da budem sigurna u to šta te banke obećavaju Tek tada sam saznala da se godišnje u svetu uradi 4.000 do 5.000 transplantacija krvi iz pupčanika i da taj broj iz godine u godinu raste. Trenutno je u toku na hiljade studija za upotrebu matičnih ćelija – od tretiranja autizma do lečenja povreda kičmenog stuba. To mi je pokazalo da je medicina matičnih ćelija itekako prisutna i u sadašnjosti, a da je budućnost još lepša.\nNajveće poverenje sam stekla u Bio Save, jer mi je na stručan, a ujedno i jednostavan način objašnjeno čemu matične ćelije služe i gde se sve mogu upotrebiti danas. Na sve moje glavne nedoumice po pitanju sigurnosti je već bilo odgovoreno u ugovoru, tako da nisam imala dileme za koju banku ću se odlučiti. Sada sam mirnija jer znam da se matične ćelije mog drugog sina čuvaju na najsigurnijem mestu, kao i da postoji mogućnost da se mogu upotrebiti i kod prvog sina, jer su oni kao rođena braća najkompatibilniji. U Bio Save-u sam dobila sve – činjenice o potencijalu matičnih ćelija i zavidno praktično iskustvo u primeni matičnih ćelija i podrška same banke gde će se uzorak čuvati.\nRazumevanje medicinskih činjenica o matičnim ćelijama još se razvija i zato verujem da je jako bitno biti informisan na vreme. Pogrešno je gledati kratkoročno u budućnost i potpuno odbaciti ideju čuvanja matičnih ćelija u vreme kada skoro svaka nedelja donosi novu kliničku studiju koja pokazuje ogromne napretke kod pacijenata. Na kraju krajeva, ako smo u mogućnosti da napravimo izbor, većina nas bi radije da ima nešto što možda nikada neće koristiti, nego da kada zatreba nema pristupa tome."


Jedan od najvećih narko-bosova na svijetu Naser Keljmendi ne nalazi se u ekstradicionom pritvoru u Prištini, već u “običnom” pritvoru, zbog čega se može zaključiti da kosovske vlasti neće donijeti odluku da on bude izručen BiH, rekao je za “Glas Srpske” izvor iz Ministarstva pravde BiH.\n– Da su planirali da ga izruče, Keljmendi bi bio smješten u ekstradicioni pritvor, međutim oni to nisu uradili, već su pokrenuli krivični postupak za djela za koja ga sumnjiče da je počinio u BiH i na osnovu toga su mu odredili pritvor – pojasnio je Glasov izvor.\nPo njegovim riječima, na osnovu toga se može zaključiti da ne planiraju da ga izruče BiH, već će mu, najvjerovatnije, u Prištini suditi za ta krivična djela.\nU Ministarstvu pravde BiH su rekli da još nisu dobili odgovor od vlasti Kosova šta je sa zahtjevom za izručenje.\nKeljmendi je uhapšen 5. maja u Prištini na osnovu međunarodne potjernice. On se sumnjiči za organizovani kriminal, promet opojne droge, ubistvo poznatog sarajevskog mafijaša Ramiza Delalića Ćele i druga teška krivična djela.